Xog cusub oo laga helayo weerarkii Israel ay ku qaaday warshadda Nukliyeerka Iran | Dooxo Diaspora Forum - Golaha Qurbo Joogta Dooxa\nHome News Xog cusub oo laga helayo weerarkii Israel ay ku qaaday warshadda Nukliyeerka...\nXog cusub oo laga helayo weerarkii Israel ay ku qaaday warshadda Nukliyeerka Iran\nDooxo News:Faah-faahin dheeraad ah ayaa kasoo baxeysa weerar lagu qaaday warshad nukliyeerka sameysa oo ku taalla Iran. Wargeyska New York Times ayaa qoray in Israel ay ka dambeysay weerarkaas oo bombaano ahaa.\nWargeyska oo xiganaya “ilo-wareed sirdoon oo jooga Bariga Dhexe” ayaa sheegay in Israel ay mas’uul ka ahayd weerarkii lagu qaaday warshadda nuclear-ka ee Natanz khamiistii, arrintaan waxaa sidoo kale waxaa sheegay xubin ka tirsan ilaaladda kacaanka Islaamiga ah ee Iran, oo intaas ku daray in qaraxyo la isticmaalay.\nSi kastaba, Israel ma aysan qiran inay weerarka door ku lahayd. Wasiirkeeda difaaca Benny Gantz ayaa wareysi uu Radio siiyay ku sheegay “qof kasta anaga wax walba waa uu nagu tuhmi karaa, lakiin uma malaynayo in taasi sax tahay.”\nDhacdadaan waa tii seddexaad ee nooceeda ah oo todobaadkaan dhacda, waxaana ku jira qarax weyn oo laga soo wariyay meel u dhow saldhigga militariga Parchin oo woqooyi bari kaga beegan Tehran iyo qarax kale oo ka dhacay isbitaal ku yaalla Tehran oo ay ku dhinteen 19 qof.\nIsraek horay ayey ugu hanjabtay aargoosi kadib arrin markii weerar internet-ka ah uu kaga yimid Iran. Weerarkaas oo fashilmay ayaa lagu qaaday nidaamka biyaha ee Israel, ujeedaduna waxay ahayd in chlorine-ka lagu kordhiyo biyaha aada dhulka deegaanada Yahuudda.\nMadaxa hoggaanka amniga internet-ka Israel, Yigal Unna ayaa dhacdadaas ku tilmaamay “bar isbedel u ah taariikhda casriga ah ee dagaalka internet-ka”\nAarsiga Israel waxaa uu dhacay laba todobaad kadib iyadoo werar ku qaaday islamarkaana qastay howlihii deked mashquul badan oo ku taala Iran.\nBishii lasoo dhaafay website ka The Strategist ayaa sheegay in Iran aysan joojin doonin in ay qaado weerro mustaqbalka ah kuwaas oo waxyeeleeya kaabayaasha rayidka ah ee dal kale iyadoo u maraysa weerar internet ka ah, islamarkaana noqon doona mid caqliyeysan oo u dhexeeya Iran iyo Israel.


Maxaa ku Qarsoon Waallida Diblomaasiyadeed ee Kenya ku dhaqaaqday..? [Talo ku socota madaxda Somalia] | Goobjooge.net: Somali News, Somalia news Analysis.\nMaxaa ku Qarsoon Waallida Diblomaasiyadeed ee Kenya ku dhaqaaqday..? [Talo ku socota madaxda Somalia]\nTallaabada ay qaadatay dowladda Kenya ee ay xiriirka diblomaasiyadeed ugu jartay Soomaaliya ayaa noqotay mid lama filaan ah oo ku soo beegantay xilli aan la fileyn, iyadoo xiriirka labada dal uu marayey heerkii ugu fiicnaa.\nMar kaliya ayey dowladda Kenya abuurtay xiisad diblomaasi kadib markii ay u yeeratay safiirkeedii magaalada Muqdisho, kuna amartay safiirkii Somalia inuu dalkeena isaga baxo, waxayna sababta ka dhigtay in Somalia ay xaraash ama iib ku bixisay xuduud ka mida badda lagu murusan yahay ee Kenya sheegato, waxayna si ulakac ah u weeraray dowlada Somalia.\nQoraalka Dowladda Kenya iyo sida uu u hadlay xogahaya wasaaradda Arrimaha dibadda ee dalkaasi Macharia Kamau marka la eego waxaa su’aalo badan ka dhalanaya ujeedka Kenya arrintan ka leedahay, waxaana muhiim ah in madaxda Soomaaliya ay si weyn uga fiirsadaan arrintan inta aysan jawaab ka bixin.\nIn Somalia iyo Kenya ay isku hayaan dacwad ku saaban xuduudka Badda ee labada dal u dhaxeeya oo hortaalla Maxkamadda Cadaaladda Adduunka.\nDowladda Kenya waxay ka cago jiiday dacwadda badda ee Somalia ay u gudbisay Maxkamadda Adduunka, waxayna mar kasta u taagan tahay in madaxda Soomaalida cadaadiso.\nIyadoo ay arrimahaas oo dhan jiraan ayaa waxaa isk cad in Kenya ujeedkeedu yahay arrimaha soo socda:\nIn dowladda Kenya ay ka hor dhaceyso dacwadda maxkamadaha adduunka ee ICJ oo laga yaabo in laga xukmiyo.\nInaan marna laga aqbalin Kenya inay yareysato Qaranimada Somalia, isla markaana aan wax tanaasul ah laga sameyn Dacwadda badda ee taalla Maxkamadda Cadaaladda Dunida.\nPrevious articleAKHRISO: Dowladda Kenya Qoraal 15 Qodob ah kasoo saartay xiriirka Somalia [Dagaalkii Xuduud Badeedka oo qarxay]\nNext articleSafiir Tarsan oo Qoraalkii looga Dalbaday inuu ka baxo Kenya loo gacan gelinayo [SAWIRRO]


B/weyne:Al-shabaab oo weerartay Xaflad Aroos\nHome Somali News B/weyne:Al-shabaab oo weerartay Xaflad Aroos\nHal qof ayaa dhintay, 4 kalena waxaa soo gaaray dhaawacyo, kadib markii ay Al-shabaab weerar ku qaaday Xaflad Aroos oo kadhacaysay deegaanka lagu mmagacaabo “Buucoow” ee gobolka Hiiraan.\nGoob joogayaal ayaa warbaahinta u xaqiijiyay in ay arkayeen dagaalyahano hubeysan oo katirsan Al-shabaab iyagoo rasaas xoogan ku furaya dad isugu soo baxay goob Xaflad aroos ahayd oo kadhacaysay deegaanka Buucoow, waxaana halkaas kadhashay qasaaro isugu jira dhimasho iyo dhaawac.\nDadka dhintay ama dhaawacmay ayaa gabi ahaanba waxay ahaayeen haween, waxaana qaarka dhaawacmay loo qaaday Isbitaalka magaalada B/weyne si halkaas loogu soo dabiibo.\nIlaa iyo hadda macadam sababta Al-shabaab ay u weerareen Xafladaas aroos, laakiin waxaa ujiray weerar sidaanoo kale ah ay ku qaadeen Xaflad aroos oo kadhacaysay degmada Ceel-buur, waxaana ku dhintay haween farabadan qaarna wey ku dhaawacmeen.\nDhacdadaan ayaa kusoo aadeeysaa xili Al-shabaab ay cadaadis adag kala kulmayaan Ciidamada XDS iyo kuwa AMISOM, waxaana bilihii ugu danbeeyay lagala wareegayay magaalooyin iyo degmooyin farabadan.


Nagu saabsan - Maokun Import & Export Co., Ltd.\nSoo dejinta iyo dhoofinta Maokun Co., Ltd.\nU adeeg adduunka\nu dooda dabeecadda nolosha dabiiciga ah\nfayadhowrka sare, warshad sifeysan oo shaah laga sifeeyay oo ku taal wuyi, oo ay ku jiraan aqoon isweydaarsiga xirxirida, bacda shaaha Ahraamta OEM, Matcha To Go OEM aqoon isweydaarsi, iwm.\nDukaan hal-joog ah\nWaxaa ka horeeyey Maokun Import and Export Co., Ltd. waa warshad isku dhafan iibinta, wax soo saarka, cilmi baarista iyo horumarinta, shaaha iyo shaaha. Waxay bixin kartaa adeegyo taageeraya shaaha iyo shaaha; tusaale ahaan, iibsashada shaaha oo ah shaaha hadiyad ahaan\nBilowgii ilbaxnimada aadanaha, maacuunku waxay ahaayeen qayb lama -huraan u ah nolosha aadanaha. Kumanaan sano ka dib, iyada oo ay socoto horumarka ilbaxnimada aadanaha, waxaan sii wadnay inaan ka dhigno weelashaas kuwo aad u qurux badan, wax ku ool ah oo jilicsan.\nKa sokow, waxaan sidoo kale leenahay nadaafad sare oo u gaar ah, warshadda shaaha la safeeyey ee wuyi, oo ay ku jiraan aqoon -isweydaarsiga xirxirida, bacda shaaha Ahraamta OEM, Matcha To Go OEM aqoon -isweydaarsi, iwm. u hibee si uu u noqdo u doodaha iyo hogaamiyaha shaaha dabiiciga ah.\nSoo dejinta Maokun & Dhoofinta Co., Ltd waxaa lagu aasaasay Jinhua, Zhejiang.\nShirkadda bulut alaunch oo ah "bay'ad u fiican, wax -soo -saar leh iyo hal -abuurnimo"\nShirkadu waxay ku guuleysatay "abaalmarinta hal -abuurka teknolojiyadda ugu wanaagsan" xafladda sideedaad ee Shiinaha\nShirkaddayada Shaaha Madow waxaa lagu soo saaray 247 tan oo iib ah USD 5,000,000\nWuxuu ku guuleystay abaalmarinta gobolka “Shirkadaha Sayniska Beeraha iyo Teknolojiyadda ee Zhejiang”, “Shirkadaha Hoggaamiya Kaymaha”, “Shirkadaha Beeraha ee Muhiimka ah”\nShirkadda ayaa lagu qiimeeyay inay tahay shirkadda ugu horreysa ee caawisa dadka saboolka ah\n2018-Heerka maamulka beerta shaaha oo la hagaajiyay oo la soo bandhigay nidaamka maareynta casriyeynta sayniska\nAAN BILOWNO KA HADALKA MASHRUUCAADA


Home Wararka Mucaaradka oo is-biirsaday oo dhaafiwaayay 74 cod! Walwal cusub oo soo kordhay?\nMucaaradka oo is-biirsaday oo dhaafiwaayay 74 cod! Walwal cusub oo soo kordhay?\nInkastoo doorashadii xalay ka dhacday magalaada Muqdisho uu ku guuleystay Shiikh Aadan Madobe oo ay si wadajira u taageereen dhamaan mucaaradka ka soo horjeeda Farmaajo ayaa hadana waxaa soo if baxay daldaloolo cusub oo walwal cusub galiyay mucaaradka.\nTirada guud oo ay mucaaradka heleen waxaa uu dhaafiwayay 74 cod halka Farmaajo iyo kooxdiisa ay heleen 98 cod. Tani ayaa waxaa ay muujinaysaa in mucaaradku ayan lahayd awood ay ku doortaan madaxweyne. Arintaan waxa sidoo kale sii xoojinaysaa in 74ta cod oo ay heleen ay xiliga doorashada madaxweynaha uu kala qaybsami doono.\nWareega labaad waxaa lagu goobtaa hal musharax, taas oo macnaheedu tahay musharax kastaa waxa uu helo wareego koowaad ayaa ah codka rasmiga ah ee uu haysto.\nHadada hadii 74 cod ay qaybsadaan 20 musharax iyo in ka badan, Farmaajana uu haysto 90 xildhibaan oo isku xiran, waxaa uu dalka markale khatar ugu jiraa in Farmaajo dib loo soo doorto.\nSaciid Cabdullahi Deni ayaa xalay lacagtii ugu badnayn ku bixiyay doorashada halka musharaxiinta kale ayan haysan wax dhaqaale ah.\nPrevious articleWaa kuma guddoomiyaha cusub ee Baarlamaanka 11-aad?\nNext articleKDF thwart planned al-Shabaab attack, recover 11 rifles, bullets


Pakistan oo mamnuucday in aflaamta Hindiga ah la daawado xilliga…. | Hadalsame Media\nHome Madadaalada Pakistan oo mamnuucday in aflaamta Hindiga ah la daawado xilliga….\nPakistan oo mamnuucday in aflaamta Hindiga ah la daawado xilliga….\n(Lahore) 25 Maajo 2018 – Pakistan ayaa si KMG ah u mamnuucday daawashada aflaamta Hindiga ah inta lagu jiro Ciidul Fitriga soo aaddan.\nSida ay soo saartay Wasaaradda Warfaafinta Pakistan waxaa xilliga ciidda sineemooyinka laga hakiyay sii daynta aflaamta Hindiga iyo aflaamta kale, laba maalmood ciidda kahor iyo labada todobaad ee ka dambeeysa.\nSarkaal u hadlay wasaaradda ayaa sheegay in tillaabadan ay codsadeen hay’adaha aflaamta soo saara ee dalkaasi Pakistan si fursad loo siiyo suuqa maxalliga ah oo heli doona 4 maalmood oo xilliyada ciidda ah, iyadoo mudadaa aan lasii dayn karin wax filim ah oo ka yimid Bollywood iyo Hollywood.\n“Mamnuucan KMG ah waxaa loosoo rogey in la horumariyo aflaamta iyo mehrejaannada maxalliga ah, waxaana lagu beegay xilli ay caadiyan dad badani saneemooyinka tagaan si ay u daawadaan aflaam,” ayuu yiri nin u hadlay Jimciyadda Aflaamta Pakistan.\nMamnuuciddana ayaa sidoo kale khuseeyn doonta Ciidul Adxaa oo ku beegan dabayaaqada Agoosto ama horraanta Sebtember, waxaana caadiyan aflaamta Pakistaniga ah suuqa ku ciriiriya kuwa Hindiya iyo Maraykanka ah, waxayna tani fursad siin doontaa aflaamta Pakistani-ga ah oo ay ku jiri doonaan qaar cusubi.\nPrevious articleLUDDA & LAFTABA JECLI: 9 laacib oo kala dooran la’ tii ay taageeri lahaayeen Real & Reds\nNext articleWAR CUSUB: Wada hadalkii baaqday ee Trump-Kim oo qabsoomi kara!


Ciidamada Puntland oo ku dhaqaaqay goobta lagu hayo markabka shisheeye | Baydhabo Online\nCiidamada Puntland oo ku dhaqaaqay goobta lagu hayo markabka shisheeye\nCiidamada Daraawiishta Puntland, ayaa waxaa la soo sheegaya in ay ku dhaqaaqeen Degmada Caluula ee Gobolka Bari, halkaasoo la soo sheegayo in lagu hayo markabka shisheeye.\nKooxo kalluumeysato deegaanka ah, ayaa Isniintii markabkan ka qafaashay Xeebaha Degmada Caluula, waxaana hadda leeyahay waxay ku hayaan Xeebaha Deegaanka Biya-cadde, oo 11km u jira Caluula.\nCiidamada Daraawiishta Puntland, ayaa waxaa soo baxaya warar sheegaya in uu la socdo Gudoomiyaha Degmada Caluula, Cali Shire Maxamuud Cismaan, ujeedkooduna uu yahay in ay soo furtaan markabka iyo shaqaalaha la socdaba.\nGudoomiyaha, ayaa falkan ku tilmaamay fal burcad badeednimo ah, inkastoo sida uu qiray in ragga falkaasi gaystay ay yihiin kalluumeysatadii deegaanka, oo ka dhiidhiyay xaalufinta ay maraakiibta shisheeye ka wadaan Xeebaha Puntland.\nOdayaasha Dhaqanka ee deegaanka, ayaa Warbaahinta gudaha u sheegay in Ciidamada Puntland ay dhinaca cirka ka taageerayan diyaaradaha shisheeye, oo ka soo dulkacay maraakiibta NATO ee ku sugan Xeebaha Somaliya.\nMarkabkan oo lagu magacaabo ARIS, ayaa ka soo amba baxay Magaalada Djibouti, waxaana uu ku sii jeeday Magaalada Muqdisho, iyadoo la rumeysan yahay in ay wadada ka qafaasheen illaa toddobo nin, oo ku hubeysan hubka fudud.\nWarar is khilaafsan, ayaa ka soo baxaya tirada shaqaalaha saaran markabkan. Wararka ugu badanse waxay sheegayan in shaqaalaha saaran ay tiradoodu u dhaxeyso 7-10 nin.\nMarkabkan oo ka diiwaan-gishan Wadanka Emirate-ka Carabta, isla-markaana watay Calanka Sri Lanka, ayaan la garanayn waxa uu xaalkiisu ku dambeen doono.


Maamul Goboleedyada oo ku kala qeybsan Shirka Amniga Qaranka ee Muqdisho – Bandhiga\nXog gaar ah oo ay heshay Bandhiga Media Sanatarada Aqalka Sare ee ku sugan magaalada Garoowe, xarunta Maamulka Puntland, ayaa muujinaysa in Madaxweyne Cabdiwali Gaas uu ka laabaty go’aankiisii hore ee ku aadanaa shirka Wada tashiga ee ka dhici lahaa Muqdish, kaas oo ay ku baaqday Dowladda Federaalka ah.\nArrinkan ayaa ku soo beegmaya xilli ay soo baxayaan warar sheegaya in Dowladda Itoobiya ay gacmaha ka laabatay soo fara gelinta khilaafkan, taas oo culeys siyaasadeed ku noqoneysa mowqifka Maamul Goboleedyada.\nWararka aan ka helayno Madasha Iskaashiga Dowlad Goboleedyada ayaa muujinaya in Madaxweynaha Jubbaland Axmed Madoobe uu ka codsaday Madaxda kale ee Madasha Iskaashiga Dowlad Goboleedyada in ay fursad u siiyaan, inta ka dhiman bishaan, sidii uu uga soo qancin lahaa Madaxda Itoobiya iyo Kenya in ay soo fara geliyaan khilaafka u dhexeeya iyaga iyo Dowladda Dhexa.\nLama oga in dadaallada Madaxweyne Axmed Madoobe ay mira dhal noqonayaan, balse Madaxweyneyaasha Galmudug iyo Hirshabeelle ayaa ka walaacsan gaabka ku yimid Xafiiska Qaramada Midoobey ee Soomaaliya oo haatan ku jira xaalad kala guur ah, maadaama la badaley Danjire Keating, Wakiilkii kalena aan wali xilka lagu wareejin.\nXaaf iyo Waare ayaa aaminsan in arrinkan iyo mowqifka Itoobiya ee ka dhanka ah ay ka faaiideysan karto Dowladda Federaalka oo ay ku eedaynayaan in ay hoosta ka riixeyso muushinada laga wado.\nMadaxweyneyaasha Galmudug iyo Hirshabeelle ayaa haatan u nugul in ay dib ula heshiiyaan Dowladda Farmaajo, sidaa dhacday dhammaadkii bisha October ee sanadkii 2017-ka xilligaas oo ay taagnayd xaaladdan oo kale, lagagana gudbay heshiiskii is afgarad ee ka dhashay Shirkii Golaha Amniga Qaranka.\nGo’aanka Madaxweynaha Puntland ee ku aaddan ogolaanshaha shirka Muqdisho ayaa u fuudeynaya Ergeda Aqalka Sare ee Hirshabeelle, Galmuug iyo Konfur Galbeed in ay si deg deg ah ugu mira dhaliyaan wada xaajoodyada ay wadaan, waxaana la filayaa in aan laga war dhowrin dadaallada Madaxweynaha Jubalanad ee ku qotoma Itoobiya iyo Kenya.


Dad Ku Dhintay Shil Ka Dhacay Duleedka Magaalada Muqdisho – Kismaayo24 News Agency\nDad Ku Dhintay Shil Ka Dhacay Duleedka Magaalada Muqdisho\nby admin 18th September 2019 041\nWarar dheeraad ah ayaa ka soo baxaya Shil sababay Khasaaro isugu jira dhimasho iyo dhaawac oo saakay waaberigii hore ka dhacay duleedka Magaalada Muqdisho.\nShilkan ayaa waxaa uu sigaar ag uga dhacay deegaanka Carbiska ee ku yaalla duleedka Muqdisho,isla markaana waxaa uu yimid kadib markii ay isku dhaceen gaari nooca Xamuulka qaada iyo mid yar oo kamid ah kuwa raaxada ah.\nDad goobjoogayaal ah ayaa sheegay in gaariga Xamuulka uu ku dul dhacay gaariga yar,kaasi oo marayay wadad,waxaana xiligaas gaariga saarnaa dad shacab ah,waxaana halkaas ku geeriyooday 8 ruux oo kamid ah dadkii saarnaa lada gaari.\nSidoo kale shilka ayaa waxaa ku dhaawacmay dad shacab ah oo la socday gaariga weyn,waxaana goobta uu shilka ka dhacay gaaray dad shacab ah oo gurmad u sameeyay dadkii halkaas wax ku noqday,iyadoo dhaawacyada loo qaaday goobaha Caafimaadka.\nWadada isku xirta Magaalada Muqdisho iyo degmada Afgooye ee Gobolka Shabeellaha Hoose ayaa waxaa dhowr jeer sidaan oo kale uga dhacay Shilal kala duwan.\nWorld Bank oo mashaariic horumarineed u ballan qaaday gobalka Banaadir\nXukuumada Somaliya oo Soo Dhoweysay Aqbalaada Safiirkeeda Mareykanka.\nAkhriso: Seddex masuul oo ka qeyb galeysay caleema saarka madaxweyne farmaajo oo af soomali ku soo daray khudbadahooda\nTifaftiraha K24 22nd February 2017\nMadaxweyne Farmaajo oo ka tanaasulay Dhalashadii Maraykanka.\nadmin 1st August 2019\nTop NewS: Masuuliyiinta SOmaliland ka soo jeeda ee DF Ku Jira Oo Qaadacey Go’aamadii Ka Soo Baxay Madasha, Iyagoona…………………..\nTifaftiraha K24 10th August 2016


Dhibaatada Jacaylka Dhinaca Keliya Ah Iyo Talooyin La Xidhiidha Habka Uu Qofku Naftiisa Kaga Dabiibi Karo. | Salaan Media\nWaa in ayu mar walba xasuusnaano in wax kasta oo nolosha innagu soo maraa uu yahay fursad aynu ku ogaan karno xaqiiqada nafteenna, isla markaana aynu aqoonsanno in aanay jirin waayo-aragnimo aan faa’iido lahayn, haddii ay ugu liidato waxaa hubaal ah in aynu ka baranayno casharro aynu kala soo baxno, si ay innooga caawiyaan in nolosheenna mustaqbalku ay noqoto mid ka duwan tii aynu soo marnay.\nSheeka-baraleyda iyo filimada Hollywood ee malo-awaalka ah, ayaa lagu arkaa laba qof oo is jecel oo inta ay is calmadaan noloshooda inta hadhay farxad ku dhammaysto. Laakiin, nolosha runta ahi sheekooyinkaas quruxda badan waa ay ka duwan tahay. Waxa ay u badan tahay in jacaylku aanu sidiisaba garowshiyaba ka helin dhinaca kale.\nQormadani oo aynu ka soo xigannay shabakadda Aljasiira waxa ay ka warramaysaa duruufaha nolosheed ee qofku uu la kulmo marka uu la noolaado jacayl aanu dhinaca kale la wadin iyo waxa ay tahay in uu sameeyo, si uu uga adkaado duruufahaas dhibta badan.\nXeeldheere lagu magacaabo Sisal Morasca ayaa warbixin uu sii daayey talefishanka ‘Channel’ ee dalka Kanada’ waxa ay ku sheegtay in inkasta oo ay suurtagal tahay in raggu ay ku dhacaan jacaylka dumarka, oo aanay gabadhu la wadin, haddana runtu ay tahay in haweenku ay yihiin kuwa dhibta ugu badan kala kulma xaaladda jacayl ee aan lala wadin.\nDumarku abuur ahaan ayaa ay u samaysan yihiin dabeecadda ah in ay wax kasta u raadiyaan faahfaahin dheeraad ah iyo in ay u fiirsadaan sida uu ku yimi iyo macneyaasha ku duugan, taasina marar badan waxa ay keentaa in faahfaahinta ay helaan ay noqoto mid iyaga khatar ku keenta. Dhibta haweenka hela waxaa ka mid ah in dhoolla caddayn yar oo ay qofka kale ku aragtay, dhaqaaq dabacsan iyo deymo ama sheeko si gaar ah u dhisani ay sabab u noqon karaan in markaba ay gabadhu u qaadato in ninkaasi uu dareen jacayl u muujiyey, marar badanna ay dhacdaba in iyaduna sida ay ruuxaas uga fikirayso ay marka dambe jacayl run ah u qaaddo.\nCaadi ahaan jacaylku qofka uu ku dhaco waxa uu ku beeraa dareen xiisaynaya in uu fasirto oo fahmo macaamilka dhinaca kale, isaga oo weliba ku qiimaynaya sida ay isaga niyaddiisu jeclaan lahayd.\nWaxa ay xeeldheereyaashu sheegeen in qofka aad jeceshay oo aad ogaato in aanu jacaylkaas kula qabin, ay dhibaato aad u xanuun badan qofka qalbigiisa ku keento.\nMarka uu xaalka qofkan oo kale ugu ladan yahay waa marka qofka uu jeclaaday ee kaga baxay ama la wadi waayey u hayo xusuuso aan fiicnayn. Waayo mar kasta oo dareenka caashaq soo laba kacleeyo, maskaxda qofku waxa ay sawiranaysaa ceebaha iyo dhaliilaha ay qofkan u hayso, sidaa awgeed waxa ay isku samirsiinaysaa in aanu ahayn qofkii ku habboonaa in uu jacayl u hayo.\nTallaabooyinka ugu horreeya ee uu qofku kaga gudbi karo duruufaha adag ee ka dhasha jacaylka lala wadi waayey, waa in uu naftiisa u sameeyo waqti tacsiyeed u gaar ah. Waa hab dadka ku xeeldheer cilmiga bulshadu kula taliyaan qof kasta oo gooya xidhiidh uu qof kale la’ lahaa, xitaa haddii uu yahay xidhiidh bani’aadamnimo oo caadiya.\nWaa run in jacaylku uu xusuusta qofka ku sii jirayo muddo, laakiin waxaa muhiim ah in qofku uu naftiisa ugu celceliyo xaqiiqada ah in qofkan uu jeclaa aanu u soo socon, sidaa awgeed ay ku qasban tahay in ay la qabsato duruufaha nololeed ee qofkaas la’aantiisa ah.\nMarka aynu fahanno xaqiiqada ah in jacaylka aynu qabnaa uu yahay mid aanu dhinaca kale innala wadin, waxaa qasab ah in aanay maskaxdu helin waqti badan oo ay kaga fikirto dhibta heshay ama ku sawirato maalmihii wanaagsanaa ee qofka aynu jecelnahay aynu la soo wadaagnay.\nWaxaa muhiim ah in aynu nafta ku mashquulinno hawlo kale oo u diida in ay hesho firaaqo ay kaga fikirto ruuxa ay jeclayd. Waa run in ay adagtahay in qofka la jecel yahay dhayal lagu illaawaa, laakiin waxaa suurtagal ah in maskaxda laga ilaaliyo in ay hesho waqti ay ku qaadato xusuusta jacaylkaas.\nTalooyin wax ku ool ah:\nIn habeen iyo dharaar dhexdood aynu jacayl kaga bogsannaa, waa arrin ma dhacdo ah. Maskaxdana ku hay in aanay dadku isku mid ka ahayn u nugaylka dhibta ka dhalata caashaqa guulaysan waaya.\nXeeldheereyaasha cilmiga xidhiidhka bulshadu waxa ay kula taliyaan qof kasta oo waaya ruux uu jeclaa, geeri iyo gaabsi midka uu doono ha ku waayo ee, in uu maro tallaabooyinkan:\nOohinta: In qofku mararka qaarkood nafta u fasaxo in ay oohin ku cabbirto culayska nafsiga ah ee uu ka qaaday jacaylka lagaga baxay ama lagu diiday, waxa ay nafta siisaa nafis dheeraad ah iyo in ay aqbasho in qofka ay jeceshay aanu diyaar u ahayn in uu dhibtan oo dhan la qaybsado, sidaa awgeed ay xanuun badan illowdo.\nHeesaha iyo filimada: Marar badan dadka xaaladdan oo kale ku dhacdaa waxa ay miciin bidaan dhegeysiga heesaha calaacalka ah iyo daawashada filimada laga jilayo xaalado la mid ah kuwa ay ku jiraan. Waana run in ay xanuunka haya dhaymo u noqon karaan, oo ugu yaraan daqiiqadaha uu daawanayo ama dhegeysan


Filan waa Q14AAD W/Q: Yaasiin Xasan Muuse | Laashin iyo Hal-abuur\nFilan waa Q14AAD W/Q: Yaasiin Xasan Muuse\nMaxamed xili maqribkii ah ayuu xaafadda ku soo laabtay isagoo aad ugu xiiso qaba codkii dabacsanaa ee deeqa, markuu guriga yimid, wuxuu damcay inuu waco lambarkii Deeqa, nasiib daro Telefoonkii wax shanqadha wuu ka waayay, cilad farsamo owgeed, fiilo ayaa meel kago’day, wakhtigaana shaqaalihii shirkadu way rawaxeen, yaab…..\nMaxamed intuu orday ayuu horay u aaday Baranji wiil ay saaxiibo ahaayeen uu lahaa oo ku yaalay Xaafaa Irid Aamin.\nKaddib xaruntii shirkadda ayuu ka wacay una sheegay in Telfoonka Lambarkiisu yahay ———– aanu shaqaynayn, sababta uu wargaliyayna waxay ahayd in bari lagu daro Telfoonada ciladaysan si galinka hore loogu hagaajiyo, intaa ka bacdi lambarkii Deeqa ayuu garaacay, nasiib daro waxaa ka qabatay qof dumara, salaan kaddib wuxuu waydiiyay deeqa, ma joogto ayaa loogu jawaabay, waxaana loo raaciyay, maandhow Kool dibada ah ayaan sugayaynaa ee mar dambana Telfoonka ha soo garaacin.\nMaxamed oo talo ayaa ku cadaatay, isla markaana ka xun sida ay wax udhaceen ayaa gurigoodi ku soo laabtay, dhalin yaradii xaafada oo ay maal mahan kala baadeen ayuu cabaar la caweysimay, kadibna wuu iska seexday.\nDeeqa habeenkaas waxay magaalada uraacday, gabadh ay saaxiibo ahaayeen oo usocotay foto Alfa, sidookalana Idaacada waraaqo tahniyad dhalasho ah uwaday, laakin way ku soo daaheen.\nMarkii ay deeqa guriga timid, ayay horay ka wacday lambarkii Maxamed si ay ugu sheegto inay caawa magaalada ku maqnayd, balse telfoonku wuu iska dhacaayay, dhowr jeer ayay ku celcelisay, nasiib xumo lagama qabanin.\nDeeqa way shakiday, waxayba istiri maadaama aad magaalada ku soo daahday, malagayaaba Maxamed inuu kaa xanaaqay, marna waxay iska dhaadhicisay wiilal guriga jooga oo dadk telfoonka soo waca ku cayaara, inay caawa dhibeen, dhawr jeer ayay ku celcelisay markay quusatay oo dani urun sheegtay ayay iska seexatay hurdo aanay xiiso uhayn.\nDeeqa aad ayay ugu hanwaynayd inay is helaan Maxamed, waliba waxay danaynaysay arrintii uu galabta ka dhawaajiyay.\n8:00 subaxnimo ayuu Maxamed Xafiiska Shirkada ku kalahay, isaga oo doonaya inuu ku adkeeyo fariintii xalay, si maanta galinka horeTelfoonka loogu hagaajiyo, nasiib wanaag wax yar kadib laba nin oo shaqaalaha shirkada kamida ayaa lasoo raaciyay, ilbidhiqsiyaba way hagaajiyeen Telfoonkii ciladaysnaa,Maxamed mar kaasu garaacitaan ku bilaabay lambarkii Deeqa.\nDeeqa oo huraday ayaa ku kacday dhawaqa Telfoonka dhacayaa oo qabatay, salaan kadib, Deeqa waxay waydiisay wixii xalay dhacay?\nMaxamed siwanaagsan ayuu ugu sharxay sidii ay wax udhaceen, sidoo kale wuxuu ka raali galiyay cilada farsmo ee ku timid Telfoonka laynlaynka ah, Deeqa lafteeda oo yaabanayd isla markaana ka baqaysay in daalac loo raacdoo, ayaa ku faraxday markay ogaaday in ayna wax dhibi xageeda ka jirin, ka dibna sheeko mudo saadacada qaadatay ayay Telfoonka ku wada hadleen, gaba gabadiina waxaa laysku afgartay inay caawa fiidkii ay kulmaan, si ay arrimo khaasa uga wada hadlaan, waxaana lagu balamay 7:00 Fiidnimo.\nBalse wax yar kadib ayay Deeqa telfoonkii ku soo celisay Maxamed, waxayna usheegtay in gurigii ay habenkii hore ku kulmeen in caawa lajoogo, sidaa darteed waxay Maxamed ka codsatay inuu 6:00 PM yimaado si wakhtigaa gaaban ukala war qaadaan, wixi jirana uga wada hadlaan, waxay intaa uraacisay inuu wakhtiga ilaaliyo iskuna soo beego xiligaas si ay uga faa’iidaystaan fursadan qaaliga ah.\nMaxamed waxa ka go’an inuu sidhaba wax ugu sheego caawa, isla markaana shaaca ka qaado waxa uu damacsanyahay oo ah inay xidhiidh gaara wada yeeshaan labadoodu.\nDeeqa laflaydu waxay rajaynaysa inay waxbadani isbadali doonaan, lagana gudbi doonoo sheekadan walaaltinimada ku salaysan, waxay aaminsantahay in lajoogo xili ku haboon in ay aragto waxa maankeeda ka dhaxguuxaya.\nShaki kuma jiro inay Deeqa siwayn ula dhacsan tahay barashada Maxamed, waxaana durba saldhig ku meelgaara qalbigeeda ka dhigtay damac iyo dareen jacayl.\nXiligii balanta markii la gaadhay Maxamed intuu labistay ayuu horay ka aaday xaafada Dhagax jabis oo ah halka uu ku yaalo guriga lagu balansanaa, Deeqa oo ganjeelka aqalka ku diyaara ayuu tagay, soo dhawayn iyo salaan kadib, qol guriga kamida oo siwanaagsan loo siihabeeyay ayay galeen, sheeko badan wakhti looma hayo, ujeedadii kulanka caawa iyo Maxamed oo shalay iyo maantaba ka dhawaajiyay inuu wax cusub hayo ayaa hadalkii ku bilaabay.\nIntaa ha inoo joogto, lasoco qaybaha dambe…..


Guddiga Madaxa Banaan ee doorashooyinka oo ka soo laabtay Turkiga “SAWIRRO” – Radio Muqdisho\nXubnaha Guddiga Madaxa Banaan ee doorashooyinka Soomaaliya oo kamid ahaa korjoogayaasha doorashadii baarlamaaniga ahaa ee ka dhacay dalka Turkiga oo uu ku guuleestaya Xisbiga uu hogaamiyo Madaxweynaha talada haya ee dalka Turkiga Rajab dayib ordogan ayaa dalka dib ugu soo laabtay .\nGuddiga Doorashooyinka ayaa intii ay joogeen Dalka Turkiga waxa ay waxbadan ka kororsadeen hanaanka dooroashooyinka maadaama doorasho dadka codkooda ay ka dhiibanayen ay ka dhacday Dalkaasi.\nGuddoomiyaha Gudiga Madaxa Banaan ee dooraashooyinka Qaranka Xaliima Ismaaciil Ibraahim (Xaliima Yareey) oo Guddiga Hogaaminaysay ayaa warbaahinta Qaranka u sheegtay inay wax badan ka soo kororsadeen doorashadii ka dhacday dalka Turkiga, isla markaana ay guddigooda diyaar u yihiin inay ku dabaqi doonaan howlahooda.\nXaliima Yareey waxa ay sheegtay inay lasoo kulmeen Guddiga Doorashooyinka Dalka Turkiga oo ay hashiis ku wada gaareen arrimo ay kamid tahay inay tababaro siiyaan xubnaha iyo howlwadeenada guddiga Madaxa banaan ee doorashooyinka.Qaranka.\nSafarka Guddiga Madaxa banaan ee Doorashooyinka Soomaaliya ay ku tageen dalka Turkiga si ay goobjoog uga nqodaan doorashadii Baarlamanaiga aheyd ee ka dhacday Turkiga ayaa waxa kahoreeyay safar kale oo Guddigu ay ku tageen Dalkqa Tanzania iyagoo qeyb ka ahaa Korjoogayaasha Doorashadii Madaxtinimo ee ka dhacday Tanzania waxaana ujeedka safaradaasi uu ahaa aqoon kororsi ku saabsan hanaanka doorashooyinka.\nBaarlamaanka oo ka hadlay Hindise sharciyeedka Iibka iyo qandaraasyada Qaranka


Wasiir ka tirsan dowladda Soomaaliya oo laga helay COVID-19? - Awdinle Online\nWasiir ka tirsan dowladda Soomaaliya oo laga helay COVID-19?\nWasiirka Arrimaha Dibedda Soomaaliya Maxamed Cabdirisaaq Maxamuud ayaa sheegaya in laga helay cudurka COVID-19 uuna ku jiro isa soocid maalintii siddeedaad.\nWasiirka ayaa hadalkan u sheegay telefiishanka dawladda Soomaaliya. Wasiirka ayaa sheegay inuu ku sugan yahay dalka Burundi, oo uu kaga qaybgalayey shir, halkaasi oo uu sheegay inuusan ka bixin degaanka uu ku sugan yahay.\nWasiirka ayaa hadalkan sheegay isagoo ka hadlayey in cudurka COVID-19 uu aad ugu faafay Soomaaliya. Waxa uu sheegay inaysan caqli keenayn in la yiraahdi dibadbax ha la isku yimaado, sida uu hadalkiisa u dhigay.\nMas’uuliyiinta mucaaradka ayaa sheegay inay qabanayaan bannaanbax cusub maalinta Jimacaha 26-ka Febraayo ee toddobaadkan.\nPrevious articleWakiilka Qaramada Midoobay oo gaaray Kismaayo\nNext articleDowladda Soomaaliya oo ku dhawaaqday in an la qaban karin banaanbax


Dugsi mamnuucay dharka ku dhagsan dumarka – Murtimaal\nDugsi mamnuucay dharka ku dhagsan dumarka\n01/10/2017 Video News NEWS\nGolaha Sare ee Dugsiga Top Valley Academy oo ku yaal magaalada Nottingham ee dalka Ingiriiska, ayaa ka mamnuucay hablaha in ay xidhaan dhar ku dhegsan, qofka lagu qabtana waxay ka soo saareen go’aan keeni kara in la eryo gebi ahaanba goobta waxbarashada.\nWaalidiinta ubadkan oo aad uga cadhooday gabdhahooda digniinta lagu siiyey in dugsiga laga saari doono hadday dib u soo xidhaan dhar ku dhegsan.\nDugsigan waxa uu arday aad u tiro badan ka mamnuucay in ay xidhaan dharka aadka u dhegsan, gaar ahaan saraawiisha, kadib markii ay xeer-anshaxeed ka soo saareen golaha sare ee dugsigan maamula.\ndharkalamamnuucayhablahaMss. Emma Norman oo 16 jir ah dugsigan dhigata ayaa macallimiinteedu uga digeen inay iskuulka ku timaad surwaal aad ugu dhegsan iyo dhar jidhkeedu ka muuqdo, iyagoo ugu hanjabay haddii dib loogu arko arrintaas ay waayeyso waxbarashadeeda, waxaanay waalidiin badan la qateen macallimiinta in ardayda laga beddelo dharka ku dhegsan iyo dhaqannada xun-xun ee kale.\nArday badan oo laga mamnuucay in ay dharka dhegsan xidhaan ayey ku adkaatay in ay iska beddelaan dabeecaddaas maadaama ilaa carruurnimadoodii ay xidhnaayeen dhar nocaas ah.\nSidoo kale, waxa jira arday badan oo tallaabada iyo go’aankaas u hoggaansami waayey oo loo diiday fasallada waxbarashada galaan, halka kuwa kalena lagu ganaaxay in ay ka maqnaadaan imtitxaannada muhiimka ah qaarkood.\nWaalidiinta ardayda wax ka barta dugsigaas, ayaa sheegay in go’aankan la gaadhay markii dabbaaldegga Kirismasku dhammaaday, iyagoo horena dhar caadi ah ugu tegi jiray dugsiga, ilaa haddana aanay garanayn sababta kelliftay in ubadkooda laga mamnuuco dhar hore aan sharci-darro u ahayn.\nWaxa ay qaar badan oo waalidiinta ka mid ah ku adkaysanayaan in ubadkoodu ku tagaan dharka qaaqaawan, laakiin guddida dugsigan maamusha way ku adkaysatay mamnuucidda dharkaas ku dhegsan, gaar ahaan gabdhaha.\nPrevious Post:Daawo dayax Dalnuurshe oo soo bandhigay qabiilka ay xaaskisu ka so jedo\nNext Post:Ka waran hadii uu qof ku yidhaahdo xaaskaaga noo keen ha noo ciyaartee


”Shuqul kuma lihin!” – Dowladda Talyaaniga oo ka jawaabtey eed laga saaray ninkii dadka rayidka ah ku laayey Faransiiska | Hadalsame Media\nHome Arrimaha Caalamka ”Shuqul kuma lihin!” – Dowladda Talyaaniga oo ka jawaabtey eed laga saaray...\n(Roma) 31 Okt 2020 – Wasiir Gudeedka Talyaaniga ayaa si wayn uga gilgishey in dalkiisa lagu eedeeyo ninkii Tuniisiyaanka ahaa ee dadka ku laayey kaniisad ku taalla magaalada Nice ee dalka deriska ah ee Faransiiska.\nBrahim Aouissaoui, oo ah ninka falkan ku eedaysan ayaa Sebtembar kasoo degey jasiiradda reer Talyaani ee Lampedusa isagoo 2 todobaad oo karaantiil ahaa kaddib loo wareejiyey magaalada Bari iyadoo horraantii Oktoobar loo qabtay inuu 7 maalmood Talyaaniga uga boxo.\nKaddib weerarka, siyaasiga midigta fog ee Matteo Salvini, oo ah hoggaanka Xisbiga Lega Nord ayaa Wasiiradda Gudaha Luciana Lamorgese, ku eedeeyey inay ku guul darraysatey celinta dadka ka imanaya Afrika, isagoo xitaa dusha ka saaray dadka lagu diley weerarkii Faransiiska wuxuu kaloo ka codsaday inay is casisho.\nIyada oo dhaliisha ka fal celinaysa, waxay Lamorgese ku doodday in Aouissaoui aan dhanka Tuniisiya looga arkaynin nin halis noqon kara, isla markaana aanay wax astaamo ah aysan ku arkin sirdoonka.\n“Weerarkani waa mid ku dhacay Yurub. Wax mas’uul ah kama nihin,” ayay isku difaacdey.\nTuniisiya oo wajahaysa xaalad dhaqaale oo adag ayaa kusoo jabtay Talyaaniga oo ay sanadkan soo gaareen 27,000 tahriibe, kuwaasoo ay Tuniisiya kaligeed ka tahay 11,195 oo qof, waxayna noqonaysaa dalka ugu badan ee kaligii ku leh wax ka badan 1/3.\nPrevious articleRiyaal cusub oo uu Sucuudigu daabacay oo ka caraysiisay dalka Hindiya & ashtako loo gudbiyey + Sababta\nNext articleTOOS u daawo: Burnley vs Chelsea, FC Koln vs Bayern Munich, Crotone vs Atalanta – LIVE (Shaxda Sugan)


HomeHoryaalka SpainWarbixin: Gerard Pique oo wajahaya lix bilood oo dhaawa jilibka ah\nDaafaca dhexe ee kooxda Barcelona Gerard Pique ayaa lagu soo waramayaa inuu wajahayo lix bilood oo dhaawac ah ka dib markii uu dhaawac jilibka ah ka soo gaaray kulankii sabtida ee Atletico Madrid.\nCiyaaryahanka heerka caalami ee dalka Spain ayaa lagu qasbay inuu saacad ka maqnaado guuldaradii 2-0 ee Barca ka soo gaadhay La Liga ee Wanda Metropolitano ka dib markii ay isku dhaceen Angel Correa .\nPique ayaa ilmeynayay markii uu garoonka ka baxayay, iyadoo Barca ay xaqiijisay wax yar ka dib ciyaarta inay soo gaadhay murgacasho.\nBaadhitaan ayaa loo qorsheeyay Axada si loo ogaado inta uu leeg yahay dhaawaca.\nWarsidaha Isbaanishka ee Sport ayaa sheegaya in Barca ay ka baqeyso inuu maqnaado 33 jirkaan ilaa iyo bisha May, taasoo si rasmi ah uga reebtay inuu ka maqnaado inta ka dhiman ololaha.\nBarcelona waxaa durbaba ka maqan Ansu Fati iyo Samuel Umtiti , halka Sergi Roberto uu isna ku dhacay guuldaradii Atleti, taasoo ka dhigeysa in kooxda reer Catalan ay ku jirto kaalinta 10aad ee miiska kala sarreynta.


Xog: Maxay tahay sababta ay Axmed Madoobe iyo Sanbaloolshe ula kulmeyn Qalbi Dhagax - Caasimada Online\nHome Warar Xog: Maxay tahay sababta ay Axmed Madoobe iyo Sanbaloolshe ula kulmeyn Qalbi...\nXog: Maxay tahay sababta ay Axmed Madoobe iyo Sanbaloolshe ula kulmeyn Qalbi Dhagax\nAdis Ababa (Caasimadda Online) – Waxaa xalay ku kulmay hotelka Radisson Blu oo ku yaalla magaalada Adis Ababa ee caasimadda dalka Itoobiya Taliyihii hore ee Nabad Sugidda Soomaaliya Mudane Cabdullaahi Sambalooshe iyo sarkaalkii ka tirsanaa jabhadda ONLF ee laga qabtay gudaha Soomaaliya Cabdikariim Qalbidhagax, iyada oo ay kulankaas soo abaabuleen Sirdoonka Dowladda Itoobiya.\nSambalooshe oo taniyo intii xilka laga qaaday deegaan ka dhigtay dalalka Itoobiya iyo Imaaraadka ayaa maalmahan ku sugnaa Adis Ababa.\nKulanka Cabdikariim Qalbidhagax iyo Sambalooshe ayaa looga gol lahaa in ay ka heshiiyaan waxyaabihii dhex maray, iyada oo wararka qaarna ay sheegayaan in maalmaha soo socda lasii daynayo maxaabiista siyaasadeed ee ku jira xabsiyada Itoobiya. Qalbi dhagax ayaa la filayaa inuu kamid yahay dadkaasi, waxaase warar kale tibaaxayaan inuu ka biya diidsanyahay in loo wareejiyo Jigjiga, isaga oo codsaday inuu iska joogo Adis Ababa inta laga dhameynayo wada hadallo haatan u socda ONLF iyo Dowlad Deegaanka Soomaalida Itoobiya.\nSidoo kale Hoggaamiyaha Maamulka Jubbaland Axmed Madoobe ayaa sidoo kale la kulmay Qalbi Dhagax oo dagan guri Guest House ah oo uu ku yahay xabsi guri.\nHaddaba Shabakadda Caasimadda Online ayaa baaritaan dheer ku sameysay sababta keentay inay labadaan Masu’uul kulamo la qaataan Qalbi Dhagax weliba waqti isku mid ah.\nWaxaa jiro loolan adag oo u dhaxeeyo dowladda Dhexe ee Soomaaliya iyo dowladda Imaaraadka Carabta kaasoo gaaray halkii ugu sareysay kadib markii ay dowladda Soomaaliya la wareegtay lacag ay Imaaraadka kala soo dagtay garoonka Aadan Cadde ee Magaalada Muqdisho.\nDowladda Imaaraadka Carabta ayaa bilowday ololihii ugu xooganaa oo ay ku dooneyso inay ku disho sumcadda dowladda dhexe ee Soomaaliya.\nIyadoo halkaas ka duuleyso ayey Imaaraadka Carabta dhawaan dalkeeda kulamo kala duwan kula qaatay Axmed Madoobe iyo Sanbaloolshe si ay uga dhaadhacsiiso inay xoogga saaraan sidii loo soo deyn lahaa Qalbi Dhagax, waxayna tallaabadaas u aragtay inay tahay midda kaliya oo ay sumcadda kaga dili karto dowladda dhexe.\nAxmed Madoobe iyo Sanbaloolshe ayaa lacago badan kusoo qaatay sidii ay dowladda Itoobiya uga dhaadhacsiin lahaayeen sidii xabsiga looga siideyn lahaa Qalbi Dhagax oo hore looga qabtay Magaalada Muqdisho.\nLabadaan Mas’uul ayaa Qalbi Dhagax usoo bandhigay inuu la shaqeeyo dowladda Itoobiya isla markaasna laga sii daayo xabsiga.\nInkastoo aan la ogeyn haddii uu Qalbi Dhagax ka aqbalay arrintaas, haddana Axmed Madoobe iyo Sanbalooshe ayaa kulamo xasaasi ah la qaatay madaxda dowladda Itoobiya, waxayna hadda wadahadalada marayaan meel gebagabo ah, iyadoo ay macquul tahay in la sii daayo.\nQalbi Dhagax ayaa hore dhawr jeer u diiday inuu la shaqeeyo dowladda Itoobiya lamana ogo haddii uu tan aqbali doono.\nDowladda Imaaraadka Carabta ayaa usoo banaan baxday sidii ay cadaadiska ugu badin laheyd dowladda dhexe.\nWaxaa jira tuhunno laga qabo in qorshihii lagu dhiibay Qalbidhagax inuu ahaa mid ay kasoo wada shaqeeyeen Dowladda Itoobiya iyo Taliyihii hore ee Nabad Sugidda iyo Sirdoonka Qaranka Mudane Cabdullaahi Maxamed Cali Sambalooshe, iyada oo ay gadaal ka riixaysay Dowlad Imaaraadka Carabta oo adeegsanaysa Dowlad Goboleedka Galmudug.\nTaliyihii hore ee Sirdoonka Qaranka Mudane Sambalooshe ayaa warbixintii ay Guddigii Barlamaanka ee loo xilsaaray kiiskan soo saareen sanadkii hore lagu sheegay inuu masuul ka ahaa dhiibista Qalbidhagax, xog khaldanna uu siiyay madaxda qaranka.


April 8, 2012 - Written by\nBoosaaso:-Waxaa maanta lagu soo afmeeray degmada Rako-raaxo ee gobolka Karkaar colaad u dhex martay 2-bo beelood oo walaalo ah oo dagaal uu ku dhexmaray deegaano ka tirsan Gobolka Karkaar. Xaflada lagu soo afmeeray colaada labada beelood ee walaalaha ah ayaa waxaa ka soo qayb galay culimo, Isimo , cuqaal , waxgarad iyo masuuliyiin ka tirsan dowlladda Puntlland , masuuliyiinta Puntlland ee ka qayb galay xaflad ayaa waxaa ka mid ah Wasiirka amniga iyo hub ka dhigista maleeshiyaadka Puntland Col Khaliif Ciise Mudan iyo Taliyaha Booliska Puntland Col.Maxamed Siciid Jaqanaf.\nWasiirka amniga dowllada Puntland Col. Khaliif Ciise Mudan oo ka hadlay xaflada ayaa waxaa uu aad ugu mahad celiyey labada beel ee walaalaha ee soo afmeeray colaadoodii iyagoo ku guulaystay in ay joojiyaan colaada ka dibna ay u guntadaan in dhibkii dhacay laga hishiiyo wixii beelaha kala gaarayna magteedii la kala qaato.\nWasiirka amniga dowllada Puntland Col. Khaliif Ciise Mudan ayaa xusay in dhibatadii dhexmartay beelaha walaalaha ee wada dega Rako-raaxo ay sababtay khasaaro leh dhimasho ,dhaawac iyo in dadkii ay colaad darteed ay kala fogaadaan arrinkaas oo maanta odayaasha Isimadu ay ku guulays teen in ay xal ka gaaraan waan ugu mahadcelinaynaa ayuu yiri Wasiirka amniga ee Puntlland Col.Khaliif Ciise Mudan.\nWasiirka amniga dowllada Puntland Col. Khaliif Ciise Mudan iyo Taliyaha ciidanka Boolika Col.Maxamed Siciid Jaqanaf ayaa maalmihi la soo dhaafay waday dadaal xooggan oo ay ku geynayaan ciidamo Boolis ah degaano kale duwan oo ku yaal Gobolka Karkaar iyo Bari iyagoo balan qaaday in dhulka xeebaha ah la geyn doono ciidamo ka tirsan kuwa Badda Puntlland oo tababar koodii uu soo dhamaaday si ay ula dagaalamaan kooxaha burcadbadeedka ah iyo Tahriibka.\n267,781 Spam Comments Blocked so far by Spam Free Wordpress


Shaki iyo kalsooni darro laga qaadi doono DF Somalia, hal arrin darteed - Caasimada Online\nHome Warar Shaki iyo kalsooni darro laga qaadi doono DF Somalia, hal arrin darteed\nShaki iyo kalsooni darro laga qaadi doono DF Somalia, hal arrin darteed\nMuqdisho (Caasimada Online) – Dowladda cusub ee Soomaaliya ayaa heysata kalsooni badan oo Shacabka ah, walow muddooyinkii ugu dambeeyay ay sii yaraaneysay kalsoonida lagu qabay madaxweynaha, sida qaarkood shacabka ay nala wadaageen.\nKulamo kala duwan oo dhexmaray madaxweynaha Soomaaliya, Ra”isul wasaaraha, afhayeenka baarlamaanka iyo safiirka Imaaraatka Carabta ee Soomaaliya ayaa dhaliyay shaki badan.\nShakiga ayaa yimid markii uu qaboobay mooshinkii dhawaan laga diyaariyay saldhiga Imaaraatka carabta ay ka dhisayaan magaalada Berbera ee deegaanada SOmaliland, taasi oo xiisad baarlamaanka ka dhex abuurtay.\nKulamo gaar gaar ah oo dhex maray madaxda dowladda Soomaaliya iyo safiirka Imaaraatka Carabta ee Soomaaliya ayaa dhaliyay shaki badan, maadaama kulamadaasi kadib uu yaraaday doodii la xiriirtay mooshinka imaaraatka ka dhanka ahaa.\nSidoo kale shakiga ayaa sii kordhay markii madaxweynaha Soomaaliya Farmaajo uu tagay dalka Imaaraatka Carabta halkaasi oo uu maalmo ku maqnaa, waxaana uu Muqdisho soo gaaray iyadoo aan laga wada warheyn.\nHaddii Arinta mooshinka halkaasi looga haro ayaa waxaa sii kordhaya shakiga laga qabo dowladda Soomaaliya, waxaana ay dowladda ku weyn kartaa kalsoonida iyo taageerada Shacabka Soomaaliyeed.


Tenants Union | Marxaladaaha Wakhtiga Ka Bixitaanka\nWakhiga guri ka saarista ee gobolka waashington waxey qadataa in ay ku bilaabato kuna dhamaato saddex usbuc, laakiin wey kala duwanaan kartaa. Taas oo saameyn ku yeelan karta fogaanta wakhtiga ay marxalada guri ka saaristu qaadaneyso. Hoos waxaad ka arki kartaa tusaale marxaladaha wakhtiga guri ka saarista ee ku saabsan kiro bixin la’aanta. Marxaladaha wakhtiyadaas waxaa la qiyaasayaa in mulkiilahu dhaqaajiyo marxalada a ugu dhaqsaha badan ee sharcigu u ogolyahay. Marxaladaha wakhtiyadu waa tusaale oo keli ah. Ha u maleyn in marxakada xaaladahu ay isku si u dhaqaaqayaan. La hadal qareen waxii akhbaar dheeri ee arrinkaaga khuseeya.\nMaalinta 1 —Wakhtiga Kirada la bixiyo.\nMaalinta 2 — Kirada weli lama bixin, mulkiilahuna waxuu siiyey kireystaha in 3 casho ku bixiyo kirada ama baneeyo guriga.\nMaalinta 3, 4, 5 — Kireystahu waa in uu mudo saddex casho gudahood ku bixiyaa lacagta oo idil saddexda casho ee la siiyey darted. Mulkiilahu ma aqbali doono in la bixiyo qeyb kirada ka mid ah, laakiin waa in uu ogaladaa in uu lacagta gudoomo haddii lacagta oo dhan loogu keeno mudada 3 cash gudaheed ah. Saddexda casho waxaa lagu darayaa lacag siyado ah madaama kirada lala soo daahay nuddo sadex casho. Kireystahu waa in uu fiiriyaa waxa heshiika ku qoranoo ah lacagta la bixinayo haddii kirada lala soo daaho.\nMaalinta 6 — Kirada weli lama bixin. Marka mulkiilahu waxuu eegayaa in uu dacwad ku soo oogo kireystaha sida sharci daro uga jira guriga (ku wargelin dacwada guri ka saarista). Tan waxey bilow u tahay tilaabo sharciyeed ku saabsan guri ka saarid.\nKireystahu waxuu heystaa todoba casho in uu ka soo jawabo eedeymaha loo soo jeediyey, haddii kale asaga ayaa u sabab noqonaya in uu dacwad laga guuleyso, waana luminayaa dacwada. Mallinka jawaabta lag rabo kireystaha waxey ka muuqataa warqadda wargelinta.\nWaxaa laga yabaa in dacwad horay looga xareeyey maxkamadda. Haddii la xareeyey, waxaa xaga sare kaga qoran lambarbarka dacwada.\nWaxey kaloo tilmaameysaa in lagu wargaliyey in aad ogaato maalinta maxkamadda.\nWaxey kaloo xambaarsanaan kartaa lacag bixin, ama qoraal dhaar ee laga doonayo kireystaha in uu bixiyo lacagta wargalinta ku qoran uuna si too ah u geeyo diwaan hayaha maxkamada ama uu xareeyo qiraal dhaar ah oo uu ku cadeynayo in uu iska difaac sharcga hortiisa. Tani waxey dhaceysaa todoba casho gudahood marka dacwada laga xareeyo maxkamadda ama kireystahu uu imaan waayey maxkamadda.\nWargalintu waxey kaloo siin kartaa kireystaha fursad uu ku dalban karo in dacwada laga xareeyo maxkamadda. Marka dacwad la xareeyo, isla markiiba guri ka saaridu waxey ka muuqaneysaa rikoorka qofka iyadoon ku xirneyn go’aanka garsooraha. Tani waxey si adag saameyn ugu yeelaneysaa awooda uu mustaqbalka guri ku kireysan karo.\nMaalinta 12 — Wakhtiga laga doonayaa kireysta in uu soo jawaabo. Kireystahu waxuu dooran karaa intii uu maxkamada tageli ahaa.\nIn jawaabtu ay ku dhantahay dhamaan waxyaabaha kiresyathu uu isku difaacayo sida liiska lacagta uu mulkiilahu ka heysto.\nJawaabaha oo idil waa in loo gudbiyaa qareenka mulkiilaha iyo maxkamad haddi horay dacwada loo xareeyey. Cinwaanka qareenka lagala xiriirayo waxay ku qoran tahay warqada edeynta kireystaha la gudoonsiiyey. Qof ahaan jawaabta waad xareyn kartaa, waxadna soo dhigi kartaa boostada ama fax ayaad ku soo diri kartaa, lakiin waa in la helo wakhtiga la rabay ka hor.\nHaddii kireystahu uu soo jawaabi waayo, waa laga guleysanayaa madaama uu arrinta ka aamusay.\nKa dib marka kireystahu soo jawaabo, dacawada waa la dhageysanyaa. Haddi aan wakhtiga dacwada horay loo sheegin, waxey dacwadu dhici dontaa 20 casho gudahood. Waxey dacwado dhic kartaa maalinta ka hor wakhtigu intuusan dhacin\nMaalinta 13 — Dacwada ayaa la dhageysanayaa, goa’aanka isla markaas ayaa la gaarayaa. Haddi aan la soo jawaabin, garsooruhu waxuu soo saaraya amar ah in lagaa guuleystay adigoo maqan.\nHaddii kireystahu ka soo jawaabo dacwada, waxey dhinacyadu tagayaan maxkamada. Garsoorahu waxuu dhageysanayaa laba dhinac, waxuuna soo saaraya go’aan. Badanaa mulkiilaha ayaa ku guuleysta dacwadaha ku saabsan guri ka saarista.\nHaddii uu mulkiilahu guuleysto, maxkamadu waxey soo saareysaa amar qoraal ku saabsan magdhow iyo go’aan cadada lacagta ee laga doonayo kireystaha, waxaanaintaa u sii dheer in uu bixiyo kharashyada Maxkamadda iyo tan qareenkada.\nHaddii kireystahu guleeysto, kiiska waa la baabi’inayaa. Laakiin galkaaga ama rikoorkaaga wuu ka muuqaneysaa abid.\nHaddi kireystahu ku jiro heshiiska, uuna awoodo in uu bixiyo dhamaan lacagta kirada ee laga doonayey oo u geeyo xogheynta maxkamadda, heshiiska la soo celinayaa.\nGarsooruhu waxuu dacwada u gudbin karaa (Trial) oo ah in si buuxda loo dhageysto dhinacyada iyo markhaatiyaalkooda.\nKireystahu waxuu yeelan kara qareen wakiil ka ah, in uu difaaco wakhtiga dacwada la dhageysanayo. Waxii akhbaar dheerei ah ka eego, Ilaha Kireystayaasha.\nQareenka mulkiilaha waxuu u soo jeedin karaa kireystaha dalab ah in xal laga wada gaaro intii Maxkamad la aadi lahaa. Iska hubi hana kuu eego qareen heshiiska inta aadan saxiixin. Waxaa jiri kara waxyaabe ku hoos qarsoon oo dhibaato keeni kara oo haddi aad saxiixdo aadan fulin Karin.\nMaalinta 14 — Shariifka ayaa keenaya oo suraya albaabka hore ee guriga warqada amarka oo ay ku qoran tahay lacagta lagaa doonayo in aad celiso. Shariifka magaciisa iyo telefoonkiisa waxaa ay ku qoran tahay dusha sare ee amarka warqada. Kireystahu waxuu la xiriiri kara Shariifka si uu ugu sheego wakhtiga uu ka baxo guriga.Maalinta 18 — Waa maalinta ugu horeeysa oo Shariifku fulin karo amarka, 72 saac ka dib markii amarka lagagu wargaliyey. Sidoo kale maalinta 21 aad ayaa kireystaha ugu dambeysa in uu warsad mulkiilaha in hantida ama alaabta uu meel u dhigo.Maalinta 19 or 20 — Alaaba amarka waxaa la fuliyaa maalin ama laba kadib Shariifka ayaa imaanya guriga waxuu eegayaa amarka ah in kireystahu kala baxay alaabtiisa aqalka haddi aanu horey ugala bixin.Maalinta 23 — Wakhtigu ugu dambeysa ee sheriff ku dhaqan gelinayo amarka.


Sheeko taxan:Horta yaa abaal gala hadduu jirona yaa guda? Q44AAD W/Q: Xuseen “WADAAD | Laashin iyo Hal-abuur\nSheeko taxan:Horta yaa abaal gala hadduu jirona yaa guda? Q44AAD W/Q: Xuseen “WADAAD\nSheeko taxan:Horta yaa abaal gala hadduu jirona yaa guda? Q44AAD\nHooyo Salaado, intii Faliibadii iyo daawadii ku socdeenba hurdo ayay biliq la tiri.”Hurdooy hurdooy Kaalay” Maba ahan qofkii hadda timaha rifaayay, baroortana kala goyn la’ayd.\nWaddooyinka magaalada waxaa socda dad teel teel ah, gaadiidka socdaahi ma badno, waa waqti shaqooyinkii laga kala carraabay. Jawigu waa kuleyl iyo hawo xiran, geedaha iyo calaamankoodu ma ruxmayaan, dabeyl ruxdaahi ma jirto. Waddooyinka hareerahoodu waxaa si teelteel ah ugu yaal goobo ganacsi oo qaarkood Biibitayaal la fadhiisto yihiin.\nWaddada Makaad dhinaceeda koofureed waxaa ka yimid fatuurad ganmeyso oo xiimxiimteeduna baxeyso. Fatuuradda waxaa wado oo saas uga cabaadihaayo waa wiil dhallinyar cayil ba’anina ka muuqdo, waxaa horta u saaran Gabar timo gaaban oo yuucan leh a,waxeey gashan tahay surwaal ku dheggen jirkeeda, qarqarka kore waxeey ka waddataa funaanad gacma go’an . isku soo xooriyoo lebiskeedu waxaa ka muuqdo habdhiska jirkeedu. Fatuuraddu waxa ay xiimleyso dadkii teelteelka ahaanina tabiin uun socodkii wada hakiyeen, kuwii Biibitooyinka iyo meheradaha kalena ku jiray inta soo wada bexeen indhaha ku wada taagay Fatuuraddaan aan dhega la qabtaa laheyn iyo Sheelarahaan lugta midigeed xoogga loogu cadaadihaayo iyo cabaadka ka yeeraayo ayuu qof walbaahi is leeyahay bal arag Bandhigga socdo.\nOday ka mida dadka dhabbaha wax ka taagan ayaa leh: ”Saad si aan arkay maahee, waxaan filaa waxaa saaran wad”. Odaygii intuuna war kaleba ku derin Fatuuraddii waxeey u leexatay dhinaca midig weliba waxaa muuqata inaaneey hal dhinac heysane kolba dhinac u duuleyso, waxeey ku dhacday waa waddo degaandeg ah oo sii kordhisay socodkii hore ay ku biibeysay fatuuraddu, intaaneeyba meel fog tegin, waa taa ku timid Baallo jidka dhinaciisa suran, waase kaa kolkiiba daf ka yiri kuna geeyay Biibito la hor tubnaa, kolkiise dadku arkeen qof kaanu inaanu alfaneyn ayay dadkii ka kala yaaceen, waxuuse ku xaabshay Kuraastii iyo miisaskii maha tubnaa, waana kaa oo haddana ka gundhiyay muggaanse waxuu afka la galay Derbi adag oo ku dheggen Farmashiga weyn dhinaca midigeed ee waddada.\nWaxaa ku soo kala kuday dadkii daawanaayay Filimkaan oo sugaayay dhammaadkiisa, Judhiiba waxeey arkeen Dhiig ka socdo labadii qof ee fatuuradda saarnaa, waxaa ku dumay Muraayaddii Fatuuradda, Fatuuraddiina inta hore waxeey ka noqotay Koombo la buusbuusay.\nDadkii ku soo yaacay qaar, waxey hal mar wada yiraahdeen: Laa illaaha illallaah, Innaa lillaahi wa innaa ileyhi raajicuun.\nWaxaa loo gurmaday sidii Baabuurka looga soo saari lahaa, lama oga nolol iyo geeri waxa ay ku sugan yihiin. Waxaaseba aad u adkaatay ka soo saaristooda, Dhib iyo rafaad badan oo laga maray kaddib ayaa la soo saaray labadooda Dadka xaafadda qaar ayaa gartay Darawalka oo leh ”Waa Caddiinle, Waa dhintay”, qaar kale ayaa leh ”Maya maya Waa nool yahay weli”, Isla markiiba waxaa goobta yimid Fatuuraddii Booliiska oo ka soo baxday Saldhig aan rabta la jooga ka fogeyn, Waxaa la saaray Baabuur rabta maraayay oo la joojiyay waxaana loola kuday Burunto Iskoorsada Isbitaalka guud.\nShilkaas muggoow dhacayba waxaa warkiisii gaaray, xaafadda Reer Dhageey, Waxaana la gaarsiiyay in wiilkoodi Caddiinle inuu shil babuur galay loona qaaday Isbitaalka Guud, Reerku miidaaba war u yaallaahee, waa taa la kala kuday Walaalkiis Cabdi Kalaay ayuu muggiiba furaha ku rogay Fatuurad cad oo Guriga dhex tiil, waxaa muggiiba hore ka fuushay Hooyo Cambaro oo aheyd Caddiinle hooyadiis, xoogaa kaddibna waa kuwaa tegey Isbitaalki. Cambaro, waxeey ku jirtaa oohin iyo baroorasho wada socdo, Cabdi Kalaayse isaga waxaa uun ka muuqdo fiigtaalnimo.\nMuggii hee ay soo galeen ayaa Cabdi Kalaay weydiiyay shaqaalihii goobta joogay in war laga siiyo dadka shilka baabuur soo galay xaalkooda, Markiiba waxaa loo sheegay in Darawalku qur baxay, gabadhuna komma ku jirto. Markii intaas loo sheegayba Cambaro waa taa dhulka balaq ku dhahday,wargafashana bilaawday. Cabdi Kalaay, ayaa leh ”Hooyo hooyo hooyo”, Yaase u miir leh jawaabtiisa. Shaqaalihii goobta joogay ayaa qaaday, waxaana la geeyay qolkii ay jiiftay Maamma Salaado. Cambaro, waxaa lagu muday oo xididka laga siiyay Cirbad ah (Valium 10mg),inkasta oo aan si fudud loogu mudin, waxaa aad u adkaaday helidda xididkeeda, maadaama Cambaro tahay qof buuran. intaan cirbadda laga siibinba waa taa kala daadatay.\nMaamma Salaaddo, Waxeey indhaha kala qaadday, iyadoo agteeda dad badani kor tuban yihiin, iyo Islaantaan kala daadsan sariirta agteeda ah. Dadka kor dhooban Cambaro ma aamusna qaar waa ooyayaan, qaarna waa shibihaayaan waxeey leeyihiin: (Kullu Nafs i daaiqatul mowd) Qaddarta waa in lagu sabraa, innaa lillaahi wa innaa ileyhi raajicuun.


Beesha Caalamka oo ka xumaatay heshiiskii Muqdisho – Puntland Post\nPosted on September 21, 2020 September 21, 2020 by Liban Yusuf\nSaaxiibada Soomaaliya ee Beesha Caalamka ayaa markii uhu horreysay ka hadashay heshiiskii hannaanka doorashooyinka Soomaaliya ee dhawaan lagu gaaray Muqdisho.\nWar-saxaafadeed ay wadajir ah u soo saareen Belgium, Denmark, Itoobiya, Midowga Yurub, Finland, Faransiiska, Japan, Jarmalka, Urur-Goboleedka IGAD, Ireland, Talyaaniga, Netherlands, Norway, Suudaan, Sweden, Turkey, Boqortooyada Midowday ee Ingiriiska, Dowladda Mareykanka, iyo Qaramada Midoobay ayaa lagu sheegay in heshiiskaasi ahaa mid ay gaartay cid gaar ah oo aan loo dhammeyn, hannaanka lagu heshiiyay aan faahfaafin dheeriya laga bixin oo uusan caddeyn.\nSidoo kale Beesha Caalamku waxay tilmaantay in hanaanka doorasho ee la shaaciyay uu ka hooseeyo yoolkii Soomaaliyeed ee muddada dheer lagu taamayay ee ahaa cod-bixin toos ah oo lagu soo doorto xubnaha baarlamaanka.\nBeeaha Caalamka waxay ku baaqday in geedi-socodka doorasho ee 2020/21 uu noqoto mid xor ah, xalaal ah, daah-furan oo loo dhan yahay.\nHadalka Beesha Caalamla ayaa ku soo aadaya, iyadoo maalmaha soo socda la filayo in baarlamaanka Soomaaliya la horgeeyo heshiiska hannaanka doorasho ee ay ku heshiiyeen madaxweyne Farmaajo, madaxweynayaasha dowlad goboleedyada iyo guddoomiyaha gobolka Banaadir.\nMuqdisho – Saaxiibada beesha caalamka waxay garwaaqsanyihiin heshiiskii ay ku dhawaaqeen Madaxweynaha Dowladda Federaalka Soomaaliya (DFS) iyo shanta Madaxweyne Dowlad Goboleed ee Xubnaha ka ah Dowladda Federaalka ah (DGXF), heshiiskaas oo la xiriira geedi-socodka doorashooyinka 2020/21.\n* Belgium, Denmark, Itoobiya, Midowga Yurub, Finland, Faransiiska, Japan, Jarmalka, Urur-Goboleedka IGAD, Ireland, Talyaaniga, Netherlands, Norway, Suudaan, Sweden, Turkey, Boqortooyada Midowday ee Ingiriiska, Dowladda Mareykanka, iyo Qaramada Midoobay”.


İmaaraatka oo shirkado kala duwan u adeegsada sii hurinta dagaalka Liibiya - Tilmaan Media\nİmaaraatka oo shirkado kala duwan u adeegsada sii hurinta dagaalka Liibiya\nWarbixin ay qortay shabakadda Aljazeera ayay ku sheegtay in ay heshay xog muujinaysa in dawladda Imaaraatka Carabtu (UAE) ay samaysay buundo hawada ah oo taageero lagu siinayo Generaal Khaliifa Xaftar oo dagaalka kula jira xukuumadda caalamku aqoonsan yahay ee dalka Liibiya.\nWarbixinta ayaa sheegtay in shirkadaha kulugta leh hawshaan sharci darrada ah ay si isdaba joog ah u baddalayeen magacyadooda kadib markii qaar kamid ah magacyadooda kusoo baxeen warbixinno qaramada midoobay soo saartay oo kusaabsan dalalka iyo shirakadaha jabiya cunaqabataynta xagga hubka ee Liibiya saaran tan iyo markii dagaalka sokeeya ka bilawday dalkaas.\nShirkadahaan ayaa qaybtood horay loo ganaaxay qaybtoodna shattiga shaqada lagala laabtay kadib markii ay jabiyeen cunaqabatayno hubka ah oo dalal kale lagu soo rogay. Waxayna si joogta ah ugu xiran yihiin dawladda Imaaraatka Carabta oo u adeegsatta qorshayaasheeda bariga dhexe.\nWarbixinta ayaa soo bandhigtay magacyada dhawr shirkadood oo kulug leh dagaalka kasocda Liibiya, waxaa kamid ah shirkadahaas, ZetAvia, Azee Air iyo Jenis Air.\nMagacyada shiradahaan ayaa ah kuwa cusub, lkn ay leeyihiin isla dad horay ugu eedaysnaa hurinta colaadaha iyo gaynta hub meelo laga mamnuucay.\nCiidamada dowladda iyo Al-shabaab oo ku dagaallamay Buurdhuubo\nDucaale oo xil ka qaadis ka bad-baaday iyo isbedello ka socda Kenya


Kooxda Kubadda Cagta Banaadir oo Farxad ku soo dhaweysay Guusheeda Horyaalka Kubadda Cagta Soomaaliya\nMid ka mid ah Cayaartoyda Kooxda Banaadir oo kor u haaya Tabeelo ku qoran Magaca Naadigiisa\nIn kastoo shalay laga badiyay Kooxda Banaadir Telecom haddana meesha kama saarin Cayaartoyda kooxdaas inay u dabaaldegaan guushii taariikhda lahayd ee ay ka gaareen Horyaalka Kubadda Cagta Soomaaliya.\nKulankii shalay dhex maray Banaadir Telecom iyo Badbaado ayaa Kooxda Banaadir inta badan Cayaartoydii safka hore kaga jirtay Guusha Horyaalka waxa la geliyay kursiga keydka waxaa la safay Cayaartoyda Mustaqbalka Naadiga, kuwaas oo runtii muujiyay dadaal dheeraad ah.\nKabtanka Kooxda Banaadir Mustaf Xasan Cumar (France) ayaa sheegay inuu ku faraxsan yahay guusha kooxdiisa ka gaartay Horyaalka 35 aad ee Kubadda Cagta Soomaaliya, isagoo u sheegay taageeriyaashiisa kubadda Cagta inuu sii joogi doono naadiga uusan meel uga socon, wuxuu sheegay inuu rajo badan ka qabo in Naadigiisa guulo kale sii gaaro haddii dadaalka ay hadda wadaan la sii labo laabo.\nCayaartii shalay markii ay dhamaatay Kooxda Banaadir waxay bilawday in socod dheer ku maraan Garoonka Banaadir Konis iyagoo kor u haaya Funaanadaha caanka ku tahay naadigaas.\nGuusha Banaadir Telecom ayaa waxay ka dhigaysaa markii Labaad oo ay ku guuleysato Horyaalka kubadda Cagta Soomaaliya iyadoo 6 sano ka hor qaaday Horyaalka kubadda Cagta waddanka Soomaaliya.\nDadkii shalay u soo daawasha tagay Cayaartii dhex martay Banaadir Telecom iyo Badbaado waxaa ka mid ahaa Ciyaaryahankii hore ee Naadiga Banaadir Telecom iyo Kooxdii hore ee Waxool Sheekhuna Xaaji Cusmaan oo kaalin wanaagsan ka soo qaatay kor u qaadista Magaca Kooxda Banaadir.\nSidoo kale daawashada Cayaarta waxaa fadhiyay Tafatiraha Bogga Internedka www.dayniile.com Mr Kalaay oo ka yimid dalka Sweden.\nBanaadir Telecom 24 dhibco - Elman 22 dhibco - SITT 17 dhibco\nDekedaha 16 dhibco\nNuuradin Macalin Mukhtaar (Dinow) nuurdiin007@hotmail.com\n©2006 Somali Football Federation


Fanaanka caanka ah farxaan xidig iyo wafti u hogaaminaayo oo tegay dalka turkiga una tegay arintii Qamar abdillahi Harawo oo ku xidhan dalka turkiga. - Haldoor News | Haldoor News\nFanaanka caanka ah farxaan xidig iyo wafti u hogaaminaayo oo tegay dalka turkiga una tegay arintii Qamar abdillahi Harawo oo ku xidhan dalka turkiga.\nWafti balaadhan oo uu hogaaminaay farxaan xidig oo ay wehelayaan Dr.mahamud omar sheekh,xayaad oo ah gabadh leh urur fanaaniinta somalida ay ku caawiso.\nXayaad waa gabadh caan ah oo urur ku leh dalka suise waxayna wax u qabataa dhamaan fanaaniinta somaliyeed waa gabadhii soo dhoofosay maxamed saleebaan tubeec waa gabadhii soo dhoofisay qamar abdillahi harawo waa gabadh mar walba wax u qabata fananiinta somaliyeed oo aan u eegi degaan ama qolo ama gobol iyi wixii lamid ah .\nXayaad maantana waxay u dhooftay oo ay u tegtay dalka turkiga arinta fanaanada caanka ah ee qamar abdillahi harawo oo mudo farabadan ku xidhan turkiga xayaad waa gabadh dadaal badan ugu jirta siddii loo soo daynlahaa qamar abdillahi harawo.\nFarxaan xidig oo wakhti badan ku bixinaaya sidii loo soo dayn lahaa fanaanada qamar harawo ayaa wuxuu u dhoofay oo uu rabaa in la siidaayo fanaanada somaliyeed oo ah gabadh umada somaliyeed aad u jeceshay codkeeda iyo fankeedaba.\nHadaba umada afka somaliga ku hadashaa waxay la yaaban yihiin maxay xukumada somaliyeed ama xukumada somaliland ay uga hadli laayihiin sidii loo soo dayn lahaa qamar abdillahi harawo oo xidhan sanado farabadan.\nGaar ahaan qamar abdillahi harawo waxay u dhalatey somaliland oo ka soo jeedaa ilaa maantana somaliland kamay hadal arintaas waxaan u aragnaa inay xukumada somaliland ay ka gaabisay arinteeda.


Halista Tahiirbka Sharci darrada ah ee ka Yimaadda Soomaaliya - The Migrant Project\nHalista Tahiirbka Sharci darrada ah ee ka Yimaadda Soomaaliya\nMa tahay qof ku talo jira in uu Yurub ku tago si sharci darro ah ama ma garanaysaa qof sidaas raba. Si kale haddii loo dhigo, ma ku fikiraysaa in aad u socdaasho Yurub dal-ku-gal sharci ah la’aantii, ama dukumenti la’aan ama se aad socdaasho adiga oo aan marin baadhitaanka sharciga ah ee xuduudaha.\nSafarka ka soo baxa Soomaaliya ee soo mara Itoobiya ilaa Yurub waa mid aad u halis badan. Tallaabo kasta oo socdaalka ka mid ah waxa ay tahriibayaashu u nugul yihiin in ay silciyaan magafayaasha iyo shabakadda dambiilayaasha ahi.\nSi lagaaga caawiyo samaynta go’aan ka-war-qab leh oo ku saabsan tahriibka, waxa aanu kuu soo koobaynaa qaar ka mid ah khataraha laga siman yahay ee ay wajahaan tahriibayaasha sharci darrada ahi.\nTahriibayaasha ka socda Soomaaliya iyo Itoobiya waxa ay isku dayaan in ay Yurub ku gaadhaan qaabab tiro badan, sida in ay ku...\nMa la yaaban tahay kharashka ku baxa in la gaadho Yurub marka laga yimaaddo Soomaaliya iyo Itoobiya ee aanad haysan dal-ku-gal?...\nSocdaalka ka soo bilaabma Geeska Afrika ilaa Yurub aad ayuu halis ugu yahay haweenka iyo carruurta Soomaalida ah. Haween iyo...


Hogaamiyihii afgembiga oo la dilay iyo wararkii ugu dambeeyay xaaladda Itoobiya\nBy Wariyaha Arrimaha Geeska Africa , Garowe Online\nADDIS ABABA - Afhayeenka u hadlay Ra'iisul Wasaaraha Itoobiya ayaa sheegay in ciidamada amaanka dalkan ay toogasho ku dileen hogaamiyihii afgembiga gobolka Amaxaaradda, oo lagu magacaabi jiray General Asamnew Tsige.\nGeneral Asamnew Tsige ayaa lagu dilay duleedka magaaladda Bahir Dar maanta oo Isniin ah, waxaana lagu soo waramayaa in dagaal uu dhex-maray askar isaga taabacsan oo la socotay iyo ciidamada Federaalka oo isaga ku raadjoogay tan iyo sabtidii lasoo dhaafay.\nAfgembiga ayaa lagu dilay madaxweynihii maamulka Amxaaradda, la taliyihiisa kadib markii ciidamada afgembiga waday ay ku weerareen xafiiskiisa xilligaasi oo shir gaar ah ka socday. Sidoo kale, waxaa isla maalintii sabtida lagu dilay hoygiisa Taliyihii guud ee ciidamada dalka Itoobiya.\nBrig. Gen. Asamnew Tsige ayaa kamid ahaa saraakiil badan oo Abiy Axmed uu kasoo daayay xabsiga markii la doortay sanadkii tagey, isagoo wixii markaasi ka dambeeyay hayay xilka taliyaha amaanka gobolka Amxaaradda, oo ku yaalla waqooyiga dalka Itoobiya.\nGobolkan ayaa ah meel muhiim ah, oo ay ku nool yihiin dadka labaad ee ugu tirada badan dalka Itoobiya, waxaana ka jiray mudooyinkii dambe loolan dhanka hogaanka siyaasadeed iyo dagaal u dhaxeysay qowmiyadaha halkaasi degan.\nAbiy Axmed, oo loogu magacdaray hogaamiyaha isbedel doonka ayaa sameeyay dedaallo dhowr ah, si uu u nabadeeyo dalkiisa, islamarkaana uga saaro wadanka nidaamka mudada dheer kasoo jiray ee ku dhisnaa kaligiisa-taliska.\nAfgembiga dhicisoobey ee gobolka Amxaaradda ayaa muujinaya sida Itoobiya wali qowmiyadaheeda ukala qeybsan yihiin, iyadoo lagu soo beegay xilli dalka sanadka soo socda lagu wada inay ka dhacdo doorashada baarlamaaniga.\nAfrika 27.06.2019. 13:39\nAdeegga Internet-ka ayaa dib loo furay dalka, waxaana ciidamada ay wadaan howlgallo.


Sidee inaan ku saxno - iPad ku xayiran on Logo Apple ee Screen\n> Resource > iPad > iPad ku xayiran on Logo Apple ee Screen - Sidee inaan ku saxno\n"Ma noqon karaa mid ka careysan iPad hadda. Waxa ay haatan ku xayiran on logo screen Apple ah. Ma doonayo in aan iska kasta oo macluumaadka ku yaal oo ay u soo celinta. Waxaan isku dayay in ay wax miiran Guriga iyo Power badhamada, laakiin milicsiga lahayn. Ma soo celinta sida kaliya si uu u xaliyo tan nuugaan dhibaatada? "\nMarka iPad waxaa ku xayiran on Apple logo screen, ikhtiyaarka kaliya ee Apple siinayaa waa in la soo celiyo aad iPad. Si kastaba ha ahaatee, soo celinta aad iPad masixi doono dhammaan macluumaadka iyo content qalabka. Haddii aad rabto in aad sii xogta oo dhan on your iPad iyo hagaajin 'iPad ku xayiran on logo Apple ee shaashadda' ah waqti isku mid ah, waa inaad isku daydaa Wondershare Dr.Fone ee macruufka (iPhone Data Recovery) . Waxay kaa caawin doona inaad u xaliyo dhibaatada ee iPad stucking on logo screen Apple ee aan laga badinin wixii xog ah. Fiiri tallaabooyinka fudud ee hoose sida si aad u hesho iPad fiican u shaqeeyaan dib.\nTallaabada 1. Download Wondershare Dr.Fone ee macruufka\nRiix badhanka Download si aad u hesho xirmo rakibidda Wondershare Dr.Fone ee macruufka ah. Hadda version kala gooni ah u Windows iyo Mac waa avaialable. Waa in aad kala soo bixi version saxda ah sida uu nidaamka qalliinka of your computer ah. Ka dib markaas, rakibi barnaamijka on your computer oo abuurtaan. Ka dib markaas, xiriiriyaan iPad la your computer via cable USB ah.\nMarkii barnaamijka ogaadaa aad iPad oo soo bandhigay uu furmo suuqa ugu weyn, waa in aad riix "Dayactir Operating System" tab on sare ee barnaamijka. Ka dib markaas, waxaad arki kartaa dhammaan isbeddellada in feature ka keeni doonaa iPad uu furmo suuqa ee "System Operating Repair". Haddii aad wax kama qaba mid ka mid ah isbedelada, guji "Next" in ay sii wadaan.\nMuhiim: Fadlan la soco in ay si qamaar arrinta - iPad xayiran Apple logo, macruufka ah ee aad iPad la cusbooneysiin doonaa in nooca ugu dambeeya. Oo neefku hadduu yahay jailbroken iPad, ka dibna waxa la cusbooneysiin doonaa si ay u ma jiro jailbroken.\nIn uu furmo suuqa cusub, ka link firmware download rasmiga ah ee macruufka ugu dambeeyay ee aad iPad waxaa la siin doonaa. Waa in aad kala soo bixi firmware ku on your computer la link idinku Arzaaqay. Haddii aad soo bixi firmware ku drive deegaanka of your computer ka hor, markaas halkan kaliya aad u baahan tahay inaad guji "Durba soo bixi" xitaa your computer si aad u heshaan.\nTallaabada 4. Fix iPad ku xayiran on Apple logo\nKa dib markii ay soo degsado iyo xulashada firmware rasmiga ah ee aad iPad, riix batoonka "Fix bilow" si aynu barnaamijka si uu u xaliyo iPad ku xayiran on Apple logo arrinta. Ka dib markaas, kaliya sugi iPad ku guuleysatey. Ka dib markii howleheedii, aad arki doonaa dhammaan macluumaadka aad iPad weli jiraan.\nIsku day Wondershare Dr.Fone ee macruufka si uu u xaliyo iPad ah ku xayiran on dhibaato logo Apple!


Xeer Ilaaliyaha Guud Ee Qaranka Oo War saxaafadeed ka soo Saaray Dhoofinta Dhuxusha.(Akhriso) | Awdalmedia.com\nXeer Ilaaliyaha Guud Ee Qaranka Oo War saxaafadeed ka soo Saaray Dhoofinta Dhuxusha.(Akhriso)\nXafiiska Xeer Ilaaliyaha Guud ee Qaranka ayaa Ganacsatada Soomaaliyeed loogu baaqay inay joojiyaan dhoofinta dhuxusha, isla markaana ciddii ku lug yeelata ay muteysan doonto xeerka ciqaabta Soomaaliyeed, maadaama dhoofinta dhuxusha loo aqoonsaday fal dambiyeed.\nWar saxaafadeed ka soo baxay Xafiiska Xeer Ilaaliyaha Guud ee Qaranka ayaa lagu sheegay in dhoofinta dhuxusha iyo soo saariddeeda ay saameyn lixaad leh ku leedahay xaalufinta deegaanka, nabadgelyada iyo dhaqaalaha, waxaana ay il weyn oo dhaqaale u tahay Al-Shabaab.\nXafiiska Xeer Ilaalinta ayaa sheegay in isagoo kaashanaya dowladaha xubnaha Federaalka uu baaris qoto dheer ku haayo ka ganacsiga dhuxusha sharci darada.\nWar saxaafadeedka ayaa lagu sheegay in inkastoo oo Golaha Ammaanka uu mamnuucay dhuxusha, uu hadana suuq muhiim u yahay dhoofinta dhuxusha dalalka Imaaraadka Carabta, Cummaan, Baxreyn, Kuwait iyo Iiraan.\nXafiiska Xeer Ilaalinta ayaa adkeeyay in si buuxda loo fuliyo sharciyada lagu mamnuucay dhoofinta dhuxusha, gaar ahaan qaraaradii ka soo baxay Golaha Wasiirada Soomaaliya iyo Golaha Ammaanka ee Qaramada Midoobey ee ku saabsan mamnuuciyada, dhoofinta iyo dejinta dhuxusha Soomaaliyeed.\nSidoo kale waxaa Xafiiska Xeer Ilaalinta ku wargeliyay hey’adaha amniga Soomaaliya iyo AMISOM inay ku baraarugsanaadaan falalkaas sharci darada, isla markaana ka qeyb qaataan baarista iyo fulinta qaraarka Golaha Ammaanka ee Qaramada Midoobey.


About Us - Shandong Hengyi Xoolaha Co., Ltd.\nShandong Hengyi Xoolaha Makiinado CO., LTD. waxa uu ku yaalaa Longkou, magaalo qurux badan xeebteeda in Yantai, Gobolka Shandong, taas oo uu leeyahay gaadiid ku haboon, bari ee Yantai, Qingdao koonfureed, u dhow dekedda West Longkou, Dalian dhinaca waqooyi oo badda. waa hay'adaha warshadaha farsamada oo isku daraa cilmi, soo saaridda iyo promotion.It soo saarta alaabta birta ah sida baqashada digaag, qalabka doofaarka korinta, xoolaha mishiino xannaanada, oo shabagyadoodii kaydinta hawada qabow iyo wixii la mid ah, kuwaas oo heer sare ah ku amaanay by users.\nSi ku habboon baahida loo qabo horumarinta xannaanada xoolaha, set oo ah qalab farsamo si toos ah soo saaray by our warshad ogaaday gacanta si toos ah nidaamka quudinta, nidaamka hawo, nidaamka biyaha la cabo, nidaamka digo iyo leedahay sifooyinka of dhismeedka macquul ah, waxqabadka deggan oo xoog badan cimri dherer.\nThe mashiinada xannaanada xoolaha ee our warshad damaanad qaadi karno nolosha adeeg ee shan iyo toban years.In isticmaalka beeraha waaweyn ee dunida ka, our qalabka ayaa gaarey natiijooyin wanaagsan. Waxaan had iyo jeer u hoggaansamaan falsafada ganacsiga ee "tayo leh sida badbaadada, sumcad u tahay horumarka, midnimada iyo horumarka, hal-abuurnimo oo joogto ah" ayuu\nOur warshad mar walba qaadataa qancinta macaamiisha sida ay mas'uuliyadda, la our sharafta, waxyaabaha fiican iyo adeegga aad u fiican si aad u dhiso buundo si ay u bixiyaan in labada macaamiisha cusub iyo wax duug ah adeegga ugu wanaagsan. macaamiisha Welcome inuu yimaado tashadaan si ay, waxaan noqon lahaa ku faraxsanahay inaan ku siiyo adeeg lagu qanci karo.


Shirkad ay Telia leedahay oo ku caawisa taliska Tadzjikistan xanibaada warbaahinta - Radio Sweden Somali - Raadiyaha Iswiidhen | Sveriges Radio\nShirkad ay Telia leedahay oo ku caawisa taliska Tadzjikistan xanibaada warbaahinta\nLa daabacay tisdag 14 augusti 2012 kl 12.01\nTelia Sonera shirkad ay ku leedahay Tadzjikistan ayaa xanibta shabakadaha wararka ee dalkaas, howshaas oo ay u qabato taliska wadankas. Sidaas waxaa fashilay maantay laanta warka ee Ekot.\n-Tceel waxay fulisaa amarada taliska, saas darteed qayb ayey ka yahiin meel kaga dhaca xaqa ay dadka Tadzjikistan u leeyahiin warbaahin xor ah oo madax banaan, ayuu yeri Nurddin Karsjibojev oo hogaamiya u dooda Saxaafada xortaa ee dalka Tadzjkistan.\nShirkadaha xaniba bogaga internetyada waxaa kamid ah shirkada Tceel oo ay iska leedahay shirkada Iswedhen laga leeyahay ee Telia Sonera. Tceel ayaa kamid ah qorsho ay Telia Sonera rabto in ay isku baahiso wadamada la yiraahdo Euroasia. Shirkadaan ayaa Telia Sonera u soo hoysay sanadkii hore faa'idooyin dhan 9 bilyoon oo koron.\nSaxaafi madax banaan oo ku sugan Tadzjikistan ayaa asaga oo fulinaya dalab kaga yemid laanta wark ee Ekot isku dayey in uu galo bogaga ugu waweyn ee wararka asaga oo adeegsanaya qadka Tceel. Wakaaladha waaweyn ee Rashiya ee wararka ayey u soortoobi weydey in uu bogooda booqdo, sidoo kale Telefishinka Vesti iyo wakaalad warareed oo mandaqadaas ka jirta ee Fergana ayey u suurtoobi weydey in uu booqdo, waxaa sidoo kale uu booqan wayey boga Youtube.\nSida ay sheegeen ururka u dooda saxaafada xortaa ee Tadzjikistan, ugu yaraan kontameeyo wargeyso internetka ah ayaa xanibnaa tan iyo bishii mars.\nLakiin faaf-reebka ayaa sii kordhay laga soo bilaabo bishii juli kadib markii dagaalo ka qarxeen buuraha Pamir ee ku yaala bariga Tadzjikistan. Tceelna agacan weyn ayey ka geystay dabinta isgaarsiinta deegaanada ku xeeran magaalada Charug oo ku taal gobalka Gorno-Badachsjan Gorno-Badachsjan. Dowladda Tadzjikistan ayaa ku micnaysay faaf-reebka warbaahinta in ay marna salka ku hayso arimo farsamo iyo in faalooyinka ay dadku ku qoraan bogaga waraka ee internetka yahiin kuwo culays iyo dhibaatadooda leh.


Kiiska Iskaashiga - Raymin Display Products Co., Ltd.\nMarka dib loo eego naqshadeynta shaashadda, macaamilku ma lahayn shuruudo cad bilowgii, iyo waxa aan isaga ka haysannay waa Tilmaamaha Halbeegyada Baako ee Walmart. Macaamiilku wax fikrad ah kama qabin sida loo soo bandhigo alaabada xafladda. Waxay noo sheegeen waxa lagu soo bandhigi doono cutubkan.\nSidii aan u haysannay koox injineer ah si aad ufiican ayaan u ognahay Shuruudaha Muujinta Walmart, Waxaan si dhakhso leh u soo saarnay 3D bixin si loogu tixraaco.\nKa dib dhowr jeer oo aan hubinayay Tilmaamaha oo aan la xaqiijineyno macmiilka, waxaan ugu dambeyntii xaqiijinay cabirka, oo waxaan u dirnay macaamiisha khadka tooska ah qaabeynta farshaxanka. Macaamiilku badanaa wuxuu ubaahanyahay inuu qaato 5 maalmood oo wareeg ah si uu udhameeyo naqshadooda farshaxanka. Farshaxanku waa inuu noqdaa AI ama faylka PDF Ka dib markaan helno farshaxanka, waxaan si dhakhso ah u hubin doonnaa haddii nooc kasta oo ka mid ah ay maqan yihiin, waxaanan dib ugu soo celin doonnaa oggolaanshaha macaamilka jeegga ugu dambeeya ka hor inta aan jeesjeesin muunadda.\nKa dib markii macaamilku bixiyo farshaxanka naqshadeynta, shirkadeena waxay samaysay muunad midab u ah macaamilka si loo xaqiijiyo Maaddaama Walmart ay leedahay shuruud sare oo ku saabsan midabka, waxay bixiyeen oggolaansho midab ah si aan u raacno midabka markii aan samaynta samaynayno. Warshadu waxay ubaahantahay inay la socoto midabka sida ugu dhow uguna macquulsan midabka midabka ee la bixiyay.\nWaxaan si adag u hirgelineynaa nidaamka maaraynta midabka GMI inta lagu gudajiro daabacaadda si loo hubiyo xasilloonida midabka ee geeddi-socodka daabacaadda dufcad kasta. Tani kaliya ma caawinayso midabka qayb kasta inuu si fiican ugu habboonaado, laakiin sidoo kale wuxuu xakameynayaa midabka farqiga u dhexeeya daabacaadda cusub iyo tii hore.\nDaabace wanaagsan waa mashiin tayo wanaagsan oo talaabo kasta oo wax soosaarka baakada ah soo bandhigaya. Kaliya dan kama lihin daabacaadda, laakiin sidoo kale waxaan daneyneynaa haddii maaddadeedu ay ku filan tahay inay culeyska alaabta hayso. Muunad cad ayaa wax badan u shaqeyn doonta macmiilka si uu tijaabada u sameeyo. Waxaan ku siinnaa shaybaarro cadcad oo bilaash ah, muunad cad oo horay loo dalbadayna qaab dhismeedka soo socda ayaa waliba shaqeynaysay.\nKooxda wax soo saarku way hubin karaan in wax waliba sax yihiin. Waxay si dhakhso leh ku ogaan karaan haddii qaladaad halkan ka jiraan. Waxaan sidoo kale soo uruurineynaa muuqaalka si aan u hubino in wax waliba sax yihiin, ka hor inta aan loo dhiibin macaamilka.


Ra’iisul wasaaraha New Zealand ayaa maanta sheegtay in golaheeda wasiirada ay go’aan ka gaareen is-beddelo lagu sameynayo xeerarka hubka dalkaas, kadib xasuuqii Jimcihii ka dhacay laba masjid oo ku yaalla magaalada Christchurch.\n“Waxaan faah-faahin ku saabsan go’aannada siin doonnaa warbaahinta iyo shacabka ka hor kulanka xiga ee golaha wasiirada ee Isniinta soo aadan” ayay tiri Jacinda Ardern.\n“Tani waxay ugu dambeyn la macno tahay in toban maalmood gudahood kadib ficilkii argagixiso aanu ku dhowaaqi doonno is-beddelada, aan aaminsannahay, in bulshadeena ay ka dhigi doonaan kuwa amni dareema” ayey tiri.\nRa’iisul wasaare Jacinda Ardern ayaa sheegtay in dhammaan meydadka 50-ka qof ee lagu dilay masjidka lagu wareejin doono qoysaskooda, ugu dambeyn maalinta arbacada, si loogu aaso si waafaqsan shareecada Islaamka.\nMadaxa baarista dambiya dil ee dalkaas, Deborah Marshall ayaa sheegtay in xafiiskeeda uu sida ugu dhaqsiyaha badan uga shaqeynayo in meydka kasta lagu wareejiyo qoyskiisa saxda ah.\n“Ma jirto wax ku xun in meyadka la isku qaldo, oo meyd lagu wareejiyo qoys aan kiisa dhabta ahayn” ayay tiri.


Warbixintan waxaan ka diyaariney Wiil Ardey dhalinyaro ah oo laga sii daayey Xabsiga jeel Ogaden. Waxayna ka hadleysaa waxybaahii ku qabsadey Jeelka iyo wixii uu ku soo arkey intii uu xiraa.\nArdaygu waxa uu isu diyaarinayay Imtixaanka fasalka tobnaad, markii uu labadiisa indhood isaga oo kala kari la’ ay albaabka laag ku soo jabiyeen maleeshiyaad Liyuu Police ah oo la socday Cabdi Iley, Horjoogaha Itoobiya u soo magacaabatay dhulka Soomaali Galbeed ee Ogaadeeniya, “Qalbab, gacmaha kor u qaad?”\n“Waxa aan nahay arday raacaneysa cashirkii ay imtixaanaadka ku marilahayeen subaxda barri ah,” ayuu ku yidhi Axmed Nuur Yuusuf Cumar, isaga oo buugaagtii iyo qalimaantii faraha ku fiiqaya.\nWaxa xigay ee Axmed Nuur xasuusto waxa ay aheyd in uu dhabar-dhabar dhulka u yaalay, wakhti uu soo miyirsaday isaga oo kabaha buudhka askarta uu ka saaran yahay bogga ama xabadka, adinkii Subaxnimo iyo shinbiraha jiriqjiriqleyn cidoodana meel aan ka fogeyn ka maqlayo. Axmed oo ahaa arday dugsiga sare ee Wiil-Waal dhigta waxa lagu soo eedeeyay in hawlo ammaandarro habeenkaas ku hawlanaa.\nAxmed oo dhiig afka iyo sanka ka wada, haseyeeshe, aan mijir qabin ayaa gaadhi lagu la tagay waxaana la geeyay xabsiga danbibaadhiska Jigjiga ee Jeelka degmada. Ma jirin cid Axmed u miciintay. Qof walba lafihiisa ayuu u cabsaday.\nAxmed waxa uu saacado yar gudahood ku waayay xoriyaddiisii iyo ardaynimadiisii, ka dib markii uu 24 maxbuus oo kale goddheer oo ku yaalay Jeelka Degmada kula saaxiibay, is la markii uu dib u soo miyirsaday subaxnimadii.\n“Mudo saddex bilood ah markii aan ku jirnay godkii ayaa nalaga soo saaray oo nala geeyay qol ay dagan yihiin ciidanka Gumeysiga Itoobiya, kaas oo ciqaabta dadka lagu marsiiyo ay caadi ka tahay,” ayuu yiri Axmed Nuur.\nMid ka mid ah 24-kii maxbuus ee uu Jeelka kula kulmay ayaa mid ka mid ah la la baxay. Midkii ku xigay ayaa la la baxay. Marka la soo gaadhay wakhtigiisii ayaa inta garbaduub loo xidhay labada indhoodna maro’ loogu jiiday la sii tukhaantukhiyay ilaa barxad weyn jilbaha dhulka loo dhigay qorigiina madaxa laga saaray. Hal su’aal kaliya ayaa Axmed la weydiiyay:\n“Caawa, haddii aad qiranweydo in aad xubin ka tahay ONLF, waa habeenkii kuugu danbeysay noloshaada Dunida ee ka samir?”\nAxmed oo aaminsan raggii isaga ka horeeyay ee la soo celinwaayay in lagu tahay oo ay dad aakharaan noqdeen ayaa wax uu qirto garanwaayay-kuna baryootamay in ay naftiisa u badbaadiyaan, laakiin waxa ay ugu jawaabeen, sidan:\n“Warkaagu ma aha mid cad ee is fashili?”\nAxmed baaskoolada dabadeeda ayaa madaxa qadaadkiisa lagaga dhuftay markii uu horey u dhacayna waxa ay la dulmareen kabaha ciidanka ee ay xidhnaayeen. Meel nool jidhkiisa ayay u diideen waxa ay ugu rideen barbar ilaa uu miyir-daboolmo. Labada garab isaga oo la hayo oo dhulka cagaha loo jiidayo ayaa xabsigii lagu soo dhextuuray qolkii ciqaabta, baldhaq!\nMaalintii xigtay si ay cadaaw u kala dhexdhigaan maxaabiista jeel ciqaabeedka ku saaxiibay ayaa nin walba oo kale waxa loo sheegay in uu midka kale fashiliyay sirihiisii oo ay cidna dan u aheyn naftiisa mooye, in uu sheego waxa uu u hayay ONLF.\n“Hebal ayaa ku sheegay isna wuu qirtay in uu ONLF ka mid ahaa ee maxaad is ka dileysaa oo aad u qiran la’dahay waxa aad aheyd,” ayay igu dhaheen ayuu yidhi Axmed.\n“Wax walba, waxbaad ku ilowdaaye, xanuunkii iga soo gaadhay jidhdilka waxa aan ku ilaaway markii aan arkay hooyo 40 sano jirsatay oo godkii la igu ciqaabay bilo yar ka hor lagu sii dhaadhicinayo. Ruqiya Raabi afar bilood ayay ku jirtay godkaas waxa aanan habeen walba maqleynay dhawaaqa marka ay hufsi iyo jidhdil kula kacayeen askartu,ka hor inta aan maxaabiista kale lagu soo dhexdarin iyada.”\nLaakiin, waa bilowgii dhacdooyin is xigsaday oo Axmed mudo labo sano ah goobjooge u ahaa.\nWiil ka mid ahaa ardaydii dugsiga Wiil-Waal oo ay isku fasal ahaayeen Axmed ayaa jidhdil nafta loogaga qaaday, si ay ceebahooda u qariyaana waxa ay wiilkii la dhaceen rasaas.\nMarxuum Cabdicasiis Sanyare oo ay ku eedeynayaan isku day baxsad in lagu soo dilay ayaa meydkiisa lagu wareejiyay ehelkisii. Alle ha u naxariistee, Ina-Sanyare ma noqon mid iska difaaci karay eedaas uu ka hor dhintay, ehelkiisuna waxa ay u qaateen in wiilkooda la dilay isaga oo baxsad ah.\nIs la jeelkii degmada ayaan warkiisa ku jirnaaye waxa uu Axmed yiri, “Hooyo 80 sano jir ah ayaa la keenay, taas oo la soo xidhay markii ay tidhi, ‘Waxa aan habeen dhaweyd ku riyooday Soomaali Galbeed oo xorowday’.”\n“Waxa ay ka badbaaday geeri’, ka dib markii ay ku dhicigaartay musqul afweyn oo la aaminsan yahay in ay qodeen Xabashidii la riday ee Dhargida sanadkii 1990-aadkii.”\nJabkii uu Axmed ku soo arkay Jeel Ogaden\nSanadkii labaad Axmed markii uu xabsiga Degmada ugu galay, waxa loo qaaday jeelka aadka u xun ee loo yaqaan Jeel Ogaadeen, kaas oo ilaaladiisa kaliya ka mid noqdo qof la soo cadeeyay in uu yahay mid hooyadii oo dab ku sii dhacaysa in uu ku sii riixi karo.\nAxmed waxa uu yidhi, “Aniga oo aan wax maxkamad ah la i soo taagin aqoonin waxa la ii haysto ee aan ciqaabtan ku muteystay ayaa la i galiyay Jeel Ogaadeen oo sida ay naaruhu Jahanaba uga subxaanaleystaan si la mid ah Jeelasha kale ee Soomaali Galbeed ku yaala uga Subxaanaleystaan.”\n“Jeel Ogaadeen waxa aan kala kulmay ma aha mid qof bini’aadam ah oo Dunidan maanta ku nool uu iga rumeysan karo, marka laga reebo qof i la soo arkay mooyaane.”\nDharkii ayaa laga siibay Axmed is la markiiba waxaana lagu riday goor qabow badan baraag biyuhu la fadhiisteen qabow dartiis.\n“Rag iyo dumar u ma kala soocneyn in kasta oo dumarka marka la qaawiyo ee cawradooda la arko ay kufsi kula kacayaan ilaaladda Jeelka,” ayuu hadalkiisa ku daray Axmed.\nMaxaabiista Jeel Ogaadeen oo dhexdooda la isu adeegsaday\nJeel Ogaadeen dhibanayaasha aan ku wada jirnay waxaa ka mid ahaa dad siyaasad loo soo xidhin oo dil, kufsi ama xatooyo loo soo xidhay, kuwaas ayaa loo diray in ay soo basaasaan dadka la xidhan ee taageerayaal u ahaa ONLF, iyada oo loo sheegayo in la sii deynayo haddii ay soo ogaadaan qof ka mid ahaa ONLF oo ka mid ah dadka xabsiga ku jira,taas oo albaabka u furtay in qof kasta oo aan danbi’ba galin ay ku soo been-abuurtaan, si iyaga loo sii daayo.\nDad badan oo Axmed Jeel Ogaadeen intii uu ku xidhnaa ku bartay ayuu baryihii danbe ogaaday in dhammaantood ay dhinteen, kuwaas oo meydkoodii lagu guray *Gidhibka, oo macnaheedu yahay biyo-xidheenka Jigjiga.\nQalbidhagax walaalkii oo jidhdil loogu dilay Jeel Ogaden\n“Nin quraan akhris badan ayaa jecleystay in uu mar walba i la sheekeysto marka barxadda Jeelka naloo soo saaro, waxa uu maalin-maalmaha ka mid ah i weydiiyay in aan waligey qof bini’aadan ah dhib u geystay iyo in kale?”\nNinkan oo magaciisa igu baray Sheekh Ibraahim Sheekh Muuse oo la dhashay Qalbidhagax ayaa mar aan waydiiyay waxa lugta midig ee misigta ku go’an ka helay. Waxa uuna ii sheegay in lugta ku waayay dhaawac ka soo gaadhay dagaal ay Axmaarta kula galeen dagaal ay kaga saarayeen Goldogob oo markaas u gacangashay Itoobiya kaga saarayeen. Ma sii waarin Sheekh Ibraahim oo cilmi iyo aqliba u saaxiib ahaa oo jidhdil lagu xumeynayo walaalkii Qalbidhagax oo madaxda ONLF ka mid ahaa ayuu u dhintay.\nAxmed oo hadalkiisa sii wata waxa uu yidhi, “Sanad ayaa iigu dhamaaday markii aniga iyo 14 kale oo midi gabadh tahay laga soo qaaday Jeel Ogaadeen. Waxaa naloo sheegay in nala sii deynayo afar bilood ka dib, is la markaasna abaalmarin 17,000 oo lacagta Itoobiya ah nala siinayo haddii aan si wanaagsan u barano dastuurka Itoobiya. 4-tii bilood ayaa dhammaatay, waxaa markaas noo yimid Cabdi Iley oo noo sheegay in ay lacagtii nala siin lahaa, “ku baxday ciidanka dalka ee Liyuu Police-ka; haseyeeshe, kaliya waxa aan diyaar idiin la ahay in aan xoriyaddiinii dib idiinsiiyo.”\n“Cabdi Iley waxa uu amar ku bixiyay in magacda iyo gobalka uu ka soo jeedo mid kasta oo naga mid ah in laga qoro, ka hor inta aan nala siideyn.”\nAxmed waxaa lagu amray in uu maalintii Alle keenaba iska soo duuwaangaliyo xafiiska Koomishineerka Booliska oo markaas madax ka ahaa Yuusuf Jallaale.\nSaddex maalmood markii uu iska caadiriyay Booliska Axmed, waxa uu qaatay go’aan dadkiisa oo dhan loo soo xidhxidhay mid ka mid ah eheladiisiina loo dilo. Baxsadkii Axmed waxa uu ku yimid dalka Yeman, haseyeeshe, xusuustii jeel Ogaadeen waa mid marwalba sida hadhkiisa u la socota.\nPreviousJidka Baabili iyo Jigjiga oo xiran\nNextTPLF’s Ignominious Defeat With its ‘346’ Puppets Didn’t Stop It from Licensing Its Agents to Continue with State-Terrorism.\nCiidanka Woyanaha oo dad badan ku xasuuqey Mooyaale\nN/Hure Cabdikarin Sh Muuse Qalbi Dhagax oo Nairobi ka soo degey.\nDibad bax looga soo hor jeedo Ceelka Shidalka oo ka dhacey Shilaabo


Kalluun Discus loogu talagalay aquariums | Kalluunka\nWaxaa jira noocyo badan oo kalluun ah, midkoodna waa saxannada. Kalluunka caadiga ah ee leh cabbirka isbeddelka ayaa ah kuwa ugu caansan ee kaqeybqaadashada filimada dhaqdhaqaaqa.\nKalluunkan Waxay u baahan yihiin daryeel gaar ah waxayna sidoo kale ka mid yihiin kuwa ugu iibsiga badan, sidaa darteed meeshan waxaad ka heli doontaa dhammaan noocyada faahfaahinta iyo tilmaamaha loogu talagalay ku raaxeyso kalluunkan quruxda badan.\nTalooyin arrimaha cuntada, qalab iyo wax dheer iwm. Taasi waxay ku farxi doontaa dadka jecel rikoorka, sida noocyada quruxda badan ee kalluunka, oo leh midabbo muuqaal ah iyo qaabab la mid ah guud ahaan laakiin had iyo jeer taabashadaas gaarka ah maxaa yeelay runti waxay u egyihiin diiwaanno.\nMaanta waxaan ka hadli doonnaa kalluun quruxdiisu ka dhigeyso boqorka quraaradda. Waxay ku saabsan tahay…


Geelaha Jabuuti oo Awooda Iskugu Gaynaya Inuu Dib U Istaadho Wada Xaajooodka Somaliya Iyo S/land | Baligubadlemedia.com\nGeelaha Jabuuti oo Awooda Iskugu Gaynaya Inuu Dib U Istaadho Wada Xaajooodka Somaliya Iyo S/land\nWada hadaladii Somaliland iyo Soomaaliya ee qorshaysnaa in marka hore daah-fur loogu sameeyo dalka Djibouti, ayaa u muuqda inay god dheer ku dhaceen, ka dib markii ay labada wadan soo kala dhex gashay khilaafka DP world ee maalgashiga dekedda Berbera.\nWada hadalada oo uu wejiga koowaad la filayay inuu dhexdhexaadiye ka noqdo madaxweynaha Djibouti Ismaaciil Cumar Geele, ka dib markii ay labada madaxweyne ee Somaliland iyo Soomaliya Muuse Biixi Cabdi iyo Maxamed Cabdillaahi Farmaajo isla qaateen in Djibouti noqoto dalka daah-furaya dib u bilaabista wada hadalada, ayaan hadda suurtogal u muuqan. Madaxweynaha Somaliland Muuse Biixi Cabdi ayaa khudbadiisii uu Axadii u jeediyay labada gole\nbaarlamaan, wuxuu markii u horaysay ku xaqiijiyay in Somaliland joojisay wada hadaladaas “Wada-hadallada Jamhuuriyadda Somaliland iyo Soomaliya oo markii hore la qorsheeyey inay bilaabmaan 19-kii bishan March 2018-ka, waanu joojinay. Sababta oo ah xukuumadda Muqdisho ayaa weerar qaawan ku soo qaadey qarannimaddeena.” ayuu yidhi Madaxweyne Biixi.\nHadalkan Madaxweyne Biixi, wuxuu sii fogaynayaa in wada hadaladu xataa wakhti dhow bilaabmaan marka loo eego goobta uu kaga hadlay iyo weliba sababta uu ku xidhiidhiyay joojinta wada hadaladaas.\nDawladda Soomaaliya iyo Madaxweynahooda Mr. Farmaajo inkastoo aanay ka hadal wada hadalada, haddana waxay u muuqdaan kuwo aan jeclayn inay wada hadaladu istaagaan, laakiin inkastoo ay jecelyihiin in wada hadaladu bilaabmaan haddana hadaladii ay ka yidhaahdeen Farmaajo iyo Raysalwasaarihiisa Mr. Khayre heshiiska saddex geesoodka ah ee dekedda Berbera, ayaa ah kuwa sababay fashilka ku yimid kulanka madaxweynayaasha Somaliland iyo Somaliya oo qorshaysnaa inay Djibouti isku arkaan 19 March.\nMadaxweyne Ismaciil Cumar Geele oo uu dalkiisu ka martigelinayay kulansiinta labada madaxweyne ee Biixi iyo Farmaajo ayaan isna ka hadal weli hakadka ku yimid wada hadaladan oo uu gogol xaadh shilis u sii sameeyay. Dalka Djibouti waxa isna saameeyay xiisada sababtay inay wada hadaladu hakadaan oo ah heshiiska saddex geesoodka ah ee Berbera oo ay qayb muhiim ah ka tahay shirkadda DP world oo ay Djibouti ka baxday heshiis ay kula jirtay.\nLaakiin waxa jira dawlado reer Yurub ah oo dedaal ugu jira inay isu soo dhaweeyaan labada fikir ee kala fogaaday ee Madaxweyne Biixi iyo Maxamed Cabdillaahi Farmaajo. Dawladahan oo markii horeba aan jeclayn in Djibouti noqoto xudunta ay ku kulmayaan labada madaxweyne, ayaa la sheegay inay doonayaan inay marka hore sugaan inta uu degayo dareenka siyaasadeed ee sababay wada hadalada baaqday, ka dibna ay bilaabaan inay u kala dab qaadaan labada madaxweyne


Department of Labor: 02 poster03\nAMNIGA IYO DAAFACA CAAFIMAADKA EE SHAQADA\n(SAFETY AND HEALTH PROTECTION ON THE JOB - SOMALI)\nSharciga loo dajiyay Caafimaadka iyo Amniga Shaqada ee Minnesota 1973 (Dastuurka Minnesota Cutubka 182-Minnesota Statutes Chapter 182) wuxuu haqabtiraa amniga shaqada iyo daafaca caafimaadka ee shaqaalaha ayadoo dhammaan gobolkoo idil laga abaabulayo xaalado shaqoo amni iyo caafimaad leh. Sharcigu wuxuu caymi ahaan u haqabtiraa dhammaan shaqaalaha qeybta dadweynaha, laga reebo kuwa federaaliga, shaqaalaha shirkadaha madaxabannaan, laga reebo kuwa arrimaha gudaha iyo kuwa sida gaarka u hoosimaanaya sharciga federaaliga. Waaxda Shaqaalaha iyo Warshadaha ee Minnesota, Amniga Shaqada iyo Qeybta Caafimaadka (Minnesota OSHA), waa midda keliya oo masuul ka ah maamulidda sharciga. Minnesota OSHA waxey hirgelisaa amniga shaqada iyo heerarka caafimaadka iyo iney amni baarayaasha shaqada iyo kuwa caafcaafimaadka ay fuliyaan baarisyo lagu hubinayo hirgelinta sharciga.\nLO SHAQEEYEYAASHU: Waa iney shaqaalahooda siiyaan xaalado iyo meelo ay shaqaalohoodu xor ka yihiin halisyada caadiga ah ee gaarsin kara geeri, dhawacyo halis ah ama dhibaato u geeysato shaqaalaha; adeecaan wixii la xariira amniga shaqada iyo heerarka caafimaadka oo ay Minnesota OSHA ku amartay. SHAQAALUHU: Waxaa shardi ku ah iney dhowraan dhammaan amniga iyo heerarka caafimaadka, qawaaniinta, xeerarka iyo amarrada sharciga hoos imaanaya oo ku taxluuqa falalkooda iyo camalka eey shaqada ku joogaan. BAARITAANKA: Sharcigu wuxuu donayaa in wakiilka loo shaqeeyaha iyo wakiil ay shaqaalahu so magacaabeen la siiyo fursad ay ku raacaan amni baarayaasha shaqada iyo caafimaadka sababo waxaa la xariira caawinaada baaritaanka. Wakiilka ay shaqaalaha soo magacaabeen, isagoo ka qeybgalaya baaritaanka, marna ma u gefayo waxaa uu xaqa u leeyahay ama mushaarka uu xaq u laha inuu shaqeysto waana in la siiyaa fursad u ka qeybqaato shir kasta ama wadahadalla kasta e la qabanayo intuusan baaritaanka dhicin amaba intuu baaritaanka kasta socdo. Meeshi uusan ka jirin wakiil ay shaqaaluhu magacaabeen, baaruhu wuxuu marka arrimaha la xariira xaaladaha amniga iyo kuwa caafimaadka ee goobta shaqada kala tashanayaa tiro kamid ah shaqaalahaas. DACWO: Intuu baaritaanka socdo haddey Minnesota OSHA ay aaminsantahay\nin loo shaqeyuhu uu sharciga jebiyey, loo shaqeeyaha dacwad eedeyn ah ayaa lagu soo rogaya. Dacwad waliba waxey si qaas uga hadlaysaa waqti wax laga qaban si markaasi loo saxo waxa dacwadda ku saabsan. Haddey dhacdo inuu baaruhu ka warhelo xaalado ama dhacdooyin ka socda meel kastoo kamid ah goobaha shaqada oo ay suragal noqon karto iney geeri ama dhaawacyo halis dhacaan, baaruhu kaddib marku la soo tashado wakiilka hay’adda wuxuu so rogayaa amarro mamnuucaya dhacdooyinkaas illaa laga gaaro heer ah in la saxo. Dhaqangelinta amarka wuxuu soconayaa illaa 72 saacadood.\nEEXASHADA LA MAMNUUCAY: Shaqaalaha shaqada lagama ceyrin karo ama si kasta qof kastana sinnaba kama uu eexan karo sabab ah inuu shaqaalaha so gudubiyay ashtako ku lug leh amniga iyo caafimaadka, ay xitaa kamid yihiin loo shaqeeyaha iyo Minnesota OSHA, ama exercising, on their own behalf or on the behalf of others, any other right they have under the Minnesota OSH Act. Shaqaalihi qaba in asaga/ayada laga eexday kaddib marka u sheetay waxa uu xaqa u leeyahay sida uu qorayo sharciga Minnesota OSH Act wuxuu soo dalban karaa ashtako lo dirayo Minnesota OSHA 30 cisho gudoohoo kaddib marku dhacay falka eexashada. QALABKA BADBAADIYA SHAQSIGA: Marka ay duruufaha kallifayaan, shaqalaha waa in la siiyaa qalab uu qarashkiisa bixinayo loo shaqeeyaha. TABABARKA: Tababarka sida ay durufaha kallifayaan waana iney shaqaalah ka helaan loo shaqeeyaha uuna qarashka bixiyaa. KA WARBIXINTA SHILALKA HALISTA AH/MASIIBADA: Lo shaqeeyeyaashu waxaa shardi ku ah iney ka warbixiyaan shilalka shaqada la xariira oo keenta inuu shaqaale uu ku dhinto ama in isbitaalka la seexiyo shaqaale gaareya saddex ama ka badan ayna u gudbiyaan Minnesota OSHA. Waxbixinnadu waan in lagu soo gudibiyaa muddo sided saacadoo gudohood ayadoo la xariirario 1-877-470-6742 ama xafiiska ee Minnesota OSHA. Wixii ka dambeeya saacadaha shaqada caadiga ah ama maalmaha aan la shaqeynin iyo feestoyinka, warbixinnada waa in sided sacaadood gudahooda loogu diraa qeybta federaliga OSHA telefoonka bilaashka ee laynka halista 1-800-321-OSHA (1-800-321-6742). CASPA (Ashtako Ka Dhan Ah Maamulka Barnaamijga Gobolka - Complaint Against State Program Administration): Haddaad rabtid inaad ashtako ka dhan ee ku taluuqa maamulka Minnesota Occupational Safety iyo Health Act la soo xariir:\nU.S. Department of Labor – OSHA 230 S. Dearborn Street Chicago, IL 60604 Telefoonka: (312) 353-2220\nGANAAXYADA: Marka la eego sharciga Minnesota OSH Act, loo shaqeyaaha\nwaxaa dusha laga saarayaa ganaax gaaraya illaa $7,000 oo ku saabsan sharci kasta oo si halis leh u jebiyey ama amngia shaqada iyo heerarka caafimaadka. Shaqaalihi si ula kac ah u jebiya sharciga amniga iyo heerarka caafimaadka waxaa dusha laga saaraa ganaaxyo gaaraya illaa $70,000 ee la xariira xadgudub kasta. Haddey dhacdo in xadgudubyada la saxi waayo waqtiigii loogu ballamiyey dacwadda waxaa haddana maalin kasta dusha laga saarayaa ganaax gaaraya illaa $7,000 illaa xadgudubka laga saxo. Haddii xadgudub kastoo culus ay ka yimaadaan ama uu sababiyo geri ku timaada shaqaale, ganaxa ugu yar ee aan laga hadleynin waa $25,000. Laakiin, haddii shaqaalaha lo shaqeeyaha ay tiradoodu ka yaryihiin 50 shaqaale, ganaaxa ugu horreya ee xadgudub kasta dusha looga saarayo waa $5,000 iyo $5,000 oo dheraad ah sanadkiiba illaa afarta sano ee ku xiga. Wakiilka hay’adda wuxuu ganaxa $5,000 ka saamixi karaa mid kamid ah afarta sanadood, haddey dhacdo inuusan wax ganaax dusha laga saarin kalendarka sanadka la soo dhaafay. Waxaa intaa sii dheer, haddi shaqaalaha loo shaqeeyaha ay ka yaryihiin 50 shaqaale shaqaalaha dhintayna uu shirkadda qeyb ka lahaa, ganaaxa aan laga doodin karin laguma soo rogayo illaa uu wakiilka hay’addu ku amrin in ganaax dusha laga saaro. Haddii si ula kac la sii wado, ama aan la saxin xdgudubyada dhacay aan la saxin ayna dhacdo inuu shaqaale kale ku dhinto, ganaaxa ugu yar ee laga doodin karin wuxuu ahaanayaa $50,000. Ganaaxyda dembiyada uu galo u loo shaqeeyaha si ula kac ama dhowr jeer ku kacay xadgudubyo jebiiyeyna sharciga ama amniga shaqada iyo heerarka caafimaadka waxey ku jiraan sharciga. Xukunka ugu horreya markuu dhaco, ganaax gaaraya illaa $70,000 ama xarig gaaraya illaa lix bilood aya lagu soo rogaya. Dembiga labaad ciqaabtiisu wuxuu noqonaya ganaax gaaraya illaa $100,000 iyo xarig illaa hal sano. Waxaa intaa sii dheer, qofkii si ula kac ah been abuur ku dhaqaaqa, wuxuusan ahayn iyo shahaado uusan lahayn ku buuxsad arji kasta, xog, qorsho ama dokumiinti lagu cdosaday ama loo baahanyahay inuu sharciga dhowro waxaa lagu ciqaabaya ganax gaaraya illaa $20,000 ama xarig illaa lix bilood ah.\nADEECIDDA ISKAA AH: Minnesota OSHA waxey loo shaqeeyaha iyo shaqaalahaba ku gubaabisaa iney si iskood ah u yareeyaan qatarta ayna ku dadaalaan iney hagaajiyaan amngia iyo barnaamijyada caafimaada ee laga bixiyo dhammaan goobaha shaqada iyo warshadaha. Lo shaqeeyayaasha iyo shaqaalahaba waxey adeecidda iskaa ah caawino uga heli karaan iyagoo la xariira xfiis kasta ee Minnesota OSHA. LA TASHIGA: La Tashiga Amniga Shaqada (WSC) waa nidaam qarsoodi ah, waana adeeg aan cidna lagu qasbeynin oo lagu bixiyo adeegyo la tashi ah ee ku saabsan amniga iyo caafimaadka lana siiyo shaqaalaha hawlaha guud iyo gaarka ah. WSC waa qeyb ka baxan hawlaha sharci fulinta ee OSHA. Kaddib markuu loo shaqeeyaha uu codsado, la taliye ayaa soo booqanayo goobta shaqada wuxuuna bixinayaa caawino. WSC waxey loo shaqeyeyaasha ku gubaabisa iney codsadaan aqoonsi buuxda ee ku sawir buuxa ee meelaha halista ah in laga qaado goobta shaqada. Boqashooyinka noocaan ah waxey so marayaan dhammaan xaaladda goobaha shaqada, waxeyna culeysa saaraan sidii dhaawac iyo jirro ku dhacda shaqaalaha looga hortago. La taliyuhu wuxuu kaloo ku caawinayaa sidii loo dhisi lahaa nidaam shaqeeya ee maamulayo amniga shaqada iyo caafimaadka. Booqashoyin kooban ee ku taxluuqa xaalado qaas ah waxaa laga heli karaa la tashiga. Faahfaahin dheerad ee ku taxluuqa adeegyadaan la heli karo ama codsasho ku saabsan booqashda la tashi ah, wac (651) 284-5060 ama wac midka bilaashka ah ee 1-800-657-3776. FAAHFAHIN DHEERAAD AH: Kala xariir loo shaqeeyahaaga ama aad xafiiska kuuu dhow ee MNOSHA si aad uga warbixisid xaalado halis ah ee ka jira goobta shaqada, wax ka baratid sharciyada ku saabsan amniga caafimaadka, ka heshid koobiy ku saabsan xalado qaaas iyo sidii lo dhowri lahaa tusaaloyinka ama aad ku heshid faahfaahin dheerad ee ku saabsan xaqaaga iyo musuuliyadahaaga.\nXafiiska St. Paul 443 Lafayette Road N. St. Paul, MN 55155-4307 Wacidda bilaashka: 1-877-470-OSHA (1-877-470-6742) Telefoonka: (651) 284-5050 Fakis: (651) 284-5741 Xafiiska Duluth 5 N. Third Ave. W., Suite 402 Duluth, MN 55802-1611 Telefoonka: (218) 733-7830 Xafiiska Mankato Nichols Office Center, Suite 520 Mankato, MN 56001 Telefoonka: (507) 389-6507\nASHTAKOOYINKA: Shaqaalaha ama wakiiladooda waxey dacwado u soo gudbin karaan Minnesota OSHA ayna ku codsan karaan in haddey rumeysanyihiin xaaladda goobta laga shaqeeyo ay tahay mid halis qatar u ah ama ay jirto caafimaad xumo. Waaxdu kaddib markey shaqaaluhu sidaa u codsadaan shaaca kama ay qaadeyso shaqaalaha sidaa wax u codsanayo. Ashtakooyinka waxaa laga dhiiban kara xafiis kasta oo ay leedahay Minnesota OSHA ee xag telefoon ama waraaq lo diro, ama internetka laga xariiso shabakadda OSHA. (www.osha.gov). XAQA LOO LEEYAHAY IN LA SHAQEEYO: Shaqaalihi si daacad u diida inuu qabto shaqooyinka qaarkood ama uu ku shaqey lahaa xaalado uu shaqaaluhu si macquul u qabo iney qatar geeri ama dhaawac kaga imaaneyso, haddi uu shaqaaluhu uu marka hore codsaday in loo shaqeeyihiisa/shaqeeyaheeda u saxo xaaladda qatarta ah xaaladda qatarta ahna aan waxba laga qaban. Loo shaqeeyuhu shaqada kama uu saaro karo ama kama exaan karo shaqaalaha codsaday inuu sheegto xaqaas. Laakin waxaa jirto wax xa oo laga helo sharciga Minnesota OSH Act oo shaqaalaha inuu shaqada isaga tago isagoo ku andacoonaya iney qatari ka imaan doonto.\nShaqaalaha si daacad u diida inuu qabto hawl loo diray usaana loo shaqee(yihiisa/yaheeda) u dirin hawlo kale, shaqaalahaas waxaa la siinaya mushaarka lacagta uusan qaban hadduu shaqaalaha wakiilka hay’adda inuu baaritaan ka qaato iyo waxaa xaaladda qatarta ay tahay, kaddibna uu wakiilka hay’adduna u soo caddeyo haddu shaqaalaha hawshaas qaban lahaa ay Qatar halis ama dhaawac kaga imaaneyso.\nWarbixinta OSHA waxaa kaloo laga heli karaa shabakadda internetka ee Waaxda Shaqaalaha iyo Warshadaha www.doli.state.mn.us, iyo shabakadda federaaliga ee OSHA www.osha.gov. Warbixinta meeshan ku qoran waa mid dadka oo idil u furan waana la daabacan karaa. Waxaa maqaalkaan lagu heli karaa qaab kale (Braille farta dadka indhaha la, far waaweyn iyo cajalado la dhegeysto) waa haddaad soo wacdid xafiiska MNOSHA Training/Outreach Office (651) 284-5050; wacid bilaash 1-877-470-OSHA (1-877-470-6742); ama TTY ee (651) 297-4198.\nXayesiiskaan waa inuu weligiisba ahaada mid ku yaalaa meel ay sida ugu dhaqsiyaha badan ay ku arki karaan shaqaalaha ay quseyso.\nDocuments Similar To Department of Labor: 02 poster03\nZU EKAWNAWMIKS - Zoram Tang Fan Fan\nKontrak karyawan 2\nTeuku Raffie Yuhanan\nCASE STUDY Working Condition in China\nEmployment Act 1955 (Act 265) - Malaysian Labour Laws\nSejarah Form 3 KEMERDEKAAN NEGARA 31 OGOS 1957.docx